Vivy Yusof Hadiahkan dUCk Buat Petugas Hospital Sebagai Tanda Penghargaan

Selamat melahirkan cahaya mata keempat pada Isnin lalu, menerusi satu perkongsian usahawan terkenal Datin Vivy Yusof menzahirkan ucapan terima kasih buat petugas hospital KPJ Damansara.

Vivy turut terharu dengan sokongan dan bantuan yang diberi oleh petugas hospital ketika dirinya dalam keadaan lemah dan tidak bermaya selepas melahirkan anak.

Lebih istimewa, Vivy turut menghadiahkan produk dUCk buat petugas hospital serta kad ucapan terima kasih yang ditulisnya sendiri sebagai tanda penghargaan.

Perkongsian Vivy itu mendapat pelbagai reaski daripada netizen yang mengagumi dan memuji sikap Vivy serta mengatakan ia contoh yang perlu diikuti.

Isnin lalu, Vivy selamat melahirkan anak keempat iaitu bayi lelaki yang diberi nama Idris Ali Shah. Tahniah diucapkan kepada Vivy dan selamat menjalani proses berpantang.


“Saya Pernah Diminta Berlakon ‘Minum’ Di Kelab Malam Sebab Tak Popular”

Menerusi satu perkongsian di Twitter, pelakon Uyaina Arshad mendedahkan pernah diminta berlakon ‘minum’ di kelab malam semata-mata untuk meraih populariti kerana dirinya kurang popular.

Uyaina berkongsikan pengalamannya itu selepas tular mengenai isu pelakon dipilih berdasarkan jumlah pengikut berjuta dan populariti.

"Uyaina, you tak famous. Kena ada gosip2 liar. Why not you pergi night club, pegang je gelas konon2 tengah 'minum.' Pastu kita rekod/ambik gambar. Confirm nama you naik lepas tu,"

“Saya juga pernah kena teruk sebelum ini. ‘Uyaina, awak tak popular, perlu ada gosip liar. Apa kata awak pergi ke kelab malam dan pegang saja gelas kemudian berlakon sedang ‘minum’. Kemudian kita rekod atau ambil gambar, pasti nama awak terkenal selepas itu,” tulisnya.

Kata Uyaina lagi, meskipun perkara itu sudah empat tahun berlalu namun ianya masih segar lagi dalam ingatannya.

Bagaimanapun, Uyaina tidak mendedahkan sama ada individu yang memintanya melakukan hal tersebut daripada pihak stesen televisyen atau syarikat produksi.

Beberapa hari lalu tular apabila pelakon Nam Ron memuat naik tangkap layar syarat yang didakwa daripada sebuah syarikat penyiaran mengenai pemilihan pelakon berdasarkan jumlah pengikut media sosial.


Muhyiddin Pegang Teguh Prinsip Amar Makruf Nahi Mungkar

Bekas Perdana Menteri, Tan Sri Muhyiddin Yassin berkata, beliau berpegang teguh dengan prinsip yang dianjurkan oleh Islam iaitu amar makruf nahi mungkar.

Menurut beliau, jika melihat suatu kemungkaran berlaku, maka menjadi kewajipan untuk mencegahnya dengan niat untuk memperbetulkan keadaan walaupun ia mungkin mempunyai kesan ke atas pangkat dan kedudukan.

Bagi Muhyiddin, yang penting adalah melaksanakan amanah dan tanggungjawab di sisi Allah SWT dan kita sebagai hamba-Nya hendaklah sentiasa reda dengan ketentuan-Nya.

“Mungkin telah ditakdirkan oleh Allah SWT atas sebab prinsip perjuangan yang saya tegakkan bersama rakan-rakan seperjuangan yang lain, saya telah diberikan amanah yang lebih besar untuk memimpin negara di waktu pandemik.

“Saya diletakkan dalam suatu keadaan di mana saya perlu mengemudi negara dalam waktu yang paling sukar.

“Tidak pernah berlaku dalam sejarah negara kita, malah sejarah dunia sekalipun, terjadi suatu krisis yang mengancam nyawa dan kehidupan rakyat pada skala yang besar dan berlarutan untuk suatu tempoh yang panjang,” katanya ketika berucap pada majlis pelancaran buku ‘Abah Teguh Kita Bersama’ di Kuala Lumpur, hari ini.

Muhyiddin menambah, menjadi Perdana Menteri dalam tempoh pandemik merupakan satu episod yang paling sukar dalam sejarah politiknya.

Bukan sahaja berhadapan dengan krisis kesihatan dan ekonomi yang perlu ditangani dengan cermat, malah beliau turut menerima tekanan politik yang datang dari pelbagai sudut.

“Apapun, saya dan rakan-rakan dalam kabinet pada waktu itu telah cuba melakukan yang terbaik dengan memberikan keutamaan kepada usaha untuk menyelamatkan nyawa rakyat dan melindungi kehidupan mereka,” jelasnya.

Muhyiddin berkata, mungkin apa yang beliau lakukan sepanjang berkhidmat sebagai Perdana Menteri, walaupun hanya untuk satu tempoh yang singkat, mempunyai kesan yang agak mendalam kepada kehidupan rakyat.

Pengerusi Majlis Pemulihan Negara (MPN) itu memberitahu, mereka nampaknya menghargai apa yang beliau dan kerajaan pimpinannya lakukan untuk melindungi nyawa dan kehidupan mereka.

“Kerana itulah agaknya mereka memanggil saya Abah. Saya sendiripun tidak menjangkakan yang ramai orang baik tua atau muda memanggil saya dengan panggilan Abah.

“Ke mana-mana sahaja saya pergi orang panggil saya Abah. Saya dapat rasakan panggilan itu bukan dibuat-buat tetapi terbit dari hati nurani mereka yang jujur dan ikhlas,” ujarnya.

Beliau jugan berasa amat tersentuh setiap kali saya disapa dengan panggilan Abah.

“Saya juga seorang ayah kepada empat orang anak. Sebagai seorang ayah, sepertimana saudara-saudara juga, tentulah kita mencurahkan sepenuh kasih sayang kita kepada anak-anak.

“Jadi, apabila orang memanggil saya Abah, datang suatu perasaan dalam diri saya seolahnya mereka telah merasai curahan kasih sayang saya, dan pastinya saya juga menyayangi mereka. Saya mendoakan semoga hubungan kasih sayang ini akan kekal abadi, insya-Allah,” katanya.


Mas Khan Dah Melamar Diana Nasimuddin

Nampaknya hubungan cinta Mas Khan dan usahawan Diana Nasimuddin melangkah ke fasa seterusnya apabila pelakon itu membuat kejutan melamar kekasihnya itu.

Menerusi satu perkongsian di Instagram, Diana memuat naik gambar beserta kapsyen romantik ditujukan kepada kekasihnya itu yang sudi menerima ibu tunggal anak tiga sepertinya.

“18.11.21 menandakan peristiwa penting dalam hubungan kami. Terima kasih kerana memilih saya. Anda masih muda dan berjaya, anda memilih untuk mendedikasikan hidup anda untuk menjaga ibu tunggal ini dan tiga orang anaknya,” tulisnya.

Dalam pada itu, Diana berkata perjalanan yang dilalui mereka bukan mudah dan hanya mereka sahaja yang tahu kisah tersebut serta berharap Allah permudahkan perjalanan mereka.

“Saya tahu ianya bukan satu perjalanan yang mudah untuk kita tetapi hanya kita yang tahu kisah kita. Semoga Allah SWT permudahkan perjalan kita hari ini Insya Allah. #roadtohalal,” tulisnya.

Di ruangan komen, Mas Khan turut meninggalkan komen mengakui dirinya tidak sempuna dan mudah rasa cemburu, namun dia akan tetap memilih Diana.

“Saya tidak sempurna. Apabila bercakap mengenai hubungan, kadangkala saya serabut, saya mulakan pergaduhan, saya mudah cemburu.

“Tetapi ada tiga perkara yang saya banggan menjadi diri saya, saya tidak main-main, saya memberikan yang terbaik dan apabila saya memilih awak, hanya awak. InsyaAllah,” tulisnya.

Tahniah diucapkan buat Mas Khan dan kekasih yang bakal menuju ke fasa seterusnya. Pasti ramai tak sabar menantikan majlis perkahwinan mereka.


Isteri Bung Moktar Terima Wang Tunai RM2.2 Juta

KUALA LUMPUR: Mahkamah Sesyen di sini hari ini diberitahu bahawa isteri Datuk Seri Bung Moktar Radin, Datin Seri Zizie Izette Abdul Samad menerima wang tunai RM2.2 juta apabila memperkenalkan ejen pelaburan Public Mutual Berhad kepada suaminya untuk Felcra membuat pelaburan RM150 juta dalam unit saham bank tersebut.

Ejen pelaburan Public Mutual Berhad Madhi Abdul Hamid, 43, berkata kebiasaannya wang pengenalan (introduction fee) akan diberikan kepada individu yang memperkenalkan ejen pelaburan kepada pelanggan.

“Kami tidak menetapkan sebarang kadar bayaran (wang pengenalan), namun ia mengikut kepada budi bicara (antara ejen dengan individu). Kami putuskan untuk beri (wang pengenalan) kepada Datin Seri Zizie kerana memperkenalkan kami kepada Datuk Seri Bung,” katanya.

Madhi yang merupakan saksi utama dalam kes itu berkata demikian semasa pemeriksaan utama oleh Timbalan Pendakwa Raya Mohd Sophian Zakaria dan Law Chin How pada perbicaraan kes rasuah yang dihadapi Bung Moktar dan isterinya di hadapan Hakim Rozina Ayob.

Menceritakan mengenai penyerahan wang pengenalan tersebut kepada Zizie Izette, saksi pendakwaan ke-24 itu berkata beliau dan seorang lagi ejen pelaburan Public Mutual, Norhaili Ahmad Mokhtar menyerahkan wang berkenaan kepada pelakon itu di Public Bank cawangan Taman Melawati di sini, pada Jun 2015.

“Pada hari tersebut, saya dan Puan Norhaili berada di bank (Public Bank), namun Puan Norhaili berada di bank hanya sekejap sahaja kerana dia ada urusan lain, jadi ketika transaksi wang berlaku, hanya tinggal saya dan Datin Seri Zizie berada di bank sehingga transaksi selesai.

“Pembayaran wang pengenalan itu dibuat dengan cara saya mengeluarkannya (wang) dalam bentuk cash (tunai) dan pihak Public Bank menyerahkannya kepada Datin Seri Zizie,” katanya.

Madhi berkata sebelum penyerahan wang tersebut, pihak bank memaklumkan bahawa jumlah wang yang beliau mahu keluarkan tidak mencukupi dan hanya boleh mengeluarkan RM2.2 juta sahaja.

Ditanya Law, berapa jumlah wang yang diminta saksi itu, sehinggakan pihak bank memberitahu wang yang diminta tidak mencukupi, Madhi menjawab “Saya tak ingat berapa wang yang kami minta, tapi jumlah wang tunai yang dikeluarkan oleh Public Bank adalah RM2.2 juta.

Law: Sebelum ini kamu (Mahdi) kata akan bayar wang pengenalan kepada Datin Seri Zizie sebanyak RM2.5 juta ke atas, dan pihak bank hanya boleh keluarkan RM2.2 juta, jadi bagaimana dengan wang selebihnya?

Mahdi: Yang selebihnya dibayar kepada Datin Seri Zizie dengan cara membuka akaun pelaburan dengan Public Mutual Berhad seperti yang diminta oleh Datin Seri Zizie.

Saksi itu berkata bagi membuka akaun pelaburan atas nama Zizie Izette, beliau dan Norhaili perlu menyerahkan baki wang pengenalan itu dalam bentuk cek atas nama Public Mutual.

“Sebanyak dua cek diberi kepada Datin Seri Zizie iaitu satu cek daripada saya berjumlah lebih RM200,000 dan satu lagi cek daripada Puan Norhaili yang jumlah untuk membuka akaun itu lebih kurang RM600,000 hingga RM700,000,” katanya.

Pada 3 Mei 2019, Bung Moktar mengaku tidak bersalah atas dua pertuduhan menerima rasuah berjumlah RM2.2 juta dan RM262,500 sebagai dorongan mendapatkan kelulusan Felcra untuk membuat pelaburan RM150 juta dalam unit amanah Public Mutual.

Bung Moktar, 63, yang merupakan Pengerusi Bukan Eksekutif Felcra ketika itu, didakwa menerima rasuah daripada Madhi menerusi Zizie Izette di Public Bank cawangan Taman Melawati di sini antara 12.30 tengah hari dan 5 petang 12 Jun 2015.

Beliau juga mengaku tidak bersalah menerima suapan wang tunai sebanyak RM335,500 daripada Norhaili di bawah nama Zizie Izette atas sebab sama dan di tempat sama pada 19 Jun 2015.

Zizie Izette, 43, pula mengaku tidak bersalah atas tiga pertuduhan bersubahat dengan suaminya berhubung perkara itu di tempat, tarikh dan masa yang sama.


Pernah Tiada Duit Nak Beli Susu Anak, Isteri Caprice Beri Kata Semangat Buat Ibu Tunggal

Menerusi satu perkongsian di Instagram, isteri kepada penyanyi rap, Caprice iaitu Farra Inalis berkongsikan kisahnya ketika bergelar ibu tunggal sebelum ini.

Lebih mesra disapa sebagai Elis, wanita itu berkata sebelum ini dia berdepan pengalaman pahit apabila bercerai dan perlu berdepan dengan pandangan serong orang ramai sebagai janda.

BACA: Ditanya Soal Anak, Isteri Caprice Kata Tunggu Setahun Dua Lagi

“Elis pasti smua yang pernah merasai perpisahan/bercerai memang pengalaman paling pahit untuk di telan. Ibarat jatuh ke lubang yang paling dalam dan gelap, hilang segala hala tuju, terasa dunia gelap gelita serta merta. Paling sedih bila ‘janda’ selalu dipandang serong oleh sesetengah pihak,” katanya.

Lebih perit ketika itu dia tidak mampu untuk membeli lampin dan susu anak sehingga terpaksa berkorban memberi hak penjagaan anak kepada bekas suaminya.

Terkenang kembali ketika itu Elis berkata dia pergi kerja menaiki motosikal kerana tidak mampu untuk membayar minyak kereta untuk kegunaan harian.

“Elis start dari zero, pernah hanya ada duit RM15 dalam purse dan pergi mamak untuk beli nasi goreng (makan half petang , half malam ) untuk survived.

“Diri ni rasa useless gila, tak boleh beli mainan untuk anak dan Elis terpaksa berkorban untuk beri hak jagaan anak pada bekas suami demi kebaikan dia. Sebab Elis tak mampu untuk beli pampers n susu adik time tu. Pergi kerja naik moto, sebab memang tak boleh nak afford minyak kereta,” tulisnya.

Bagaimanapun, Elis berkata dia tidak pernah berputus asa untuk terus bangkit berjuang mencari rezeki dan melakukan pelbagai kerja demi anaknya.

Dalam pada itu, Elis turut memberikan kata-kata semangat buat mereka yang sedang melalui fasa hidup yang sama untuk terus kuat dan berjuang.


Sekadar Gimik, Majlis Pernikahan Tauke Jambu Cuma Iklan Jual Produk

Baru-baru ini kecoh apabila tular video pelawak Tauke Jambu didakwa bernikah lagi dengan seorang wanita bernama Shu sehingga menjadi tanda tanya netizen.

Semalam, menerusi mStar Online, Tauke dan Shu tampil menjelaskan mengenai perkahwinan tersebut dan mengakui pernikahan mereka itu mendapat restu daripada isteri pelawak berkenaan.

Bagaimanapun, selepas beberapa jam kemudian, Tauke dilihat ada memuat naik video di Instagram menjelaskan perkara sebenar bahawa dia masih setia dengan isterinya, Nadia Mohd Effendi.

Kata Tauke lagi, video majlis perkahwinan dengan Shu itu hanya lakonan untuk iklan produk keluaran mereka dan menafikan dakwaan bahawa dia berkahwin lagi.

Diakhir perkongsian video tersebut, Tauke turut meminta orang ramai supaya lebih berhati-hati dalam menilai sesuatu isu yang tular.


Shuib Dedah Perbualan Terakhir Dengan Arwah Siti Sarah Dalam MV Tinggalkan Diriku

Selepas tiga bulan pemergian isteri tercinta, hari ini pelawak Shuib Sepahtu memuat naik muzik video Tinggalkan Diriku nyanyian Allahyarham Siti Sarah di laman YouTube miliknya.

Difahamkan, ianya nyanyian yang dirakamkan ketika sesi latihan untuk Showcase Siti Sarah yang diadakan pada tahun 2018.

BACA: Shuib Abadikan Lagu Tinggalkan Diriku Dalam Muzik Video-“Cara Penyampaiannya Begitu Berbeza”

Lebih sebak, menerusi muzik video berkenaan Shuib turut berkongsikan rakaman suara perbualan terakhir bersama Siti Sarah sebelum arwah isterinya itu ditidurkan.

Seorang pengguna TikTok berkongsikan klip perbualan tersebut dan dapat didengar dengan jelas Shuib memanggi isterinya dan mengatakan betapa dia amat menyayangi Siti Sarah. Shuib sempat memberikan kata-kata semangat buat arwah isterinya untuk melalui ujian tersebut.

Sementara itu, menerusi Astro Gempak, Shuib berkata dia mendengar rakaman lagu tersebut selepas 6 hari pemergian Siti Sarah. Ujarnya, dia merasakan seperti arwah sudah mengetahui yang dia akan pergi kerna cara penyampaian isterinya sangat berbeza.

“Enam hari selepas pemergiaan Allahyarham Siti Sarah, saya mendengar rakaman lagu Tinggal Diriku yang dirakam ketika sesi latihan untuk Showcase Siti Sarah yang diadakan pada 2018.

“Rasa sebak, hiba dan segala rasa hadir tatkala mendengar semula lagu itu. Cara penyampaian Siti Sarah begitu berbeza dan istimewa sekali seakan sudah tahu apa yang bakal terjadi. Bait-bait lirik yang cukup indah begitu dirasakan sekarang,” katanya.


Peminat Nampak Baby Bump, Mira Filzah Hamil?

Sejak mendirikan rumah tangga, lama tak dengar cerita Mira Filzah. Bagaimanapun baru-baru ini satu perkongsian video Mira Filzah menjadi perhatian ramai ketika mempromosikan produk minuman.

Diruangan komen, ada beberapa peminat perasan sesuatu yang lain pada pelakon itu apabila mengatakan seolah kelihatan baby bump.

Meskipun tiada komen balas ataupun pengesahan daripada tuan badan sendiri, namun ada peminat mengucapkan tahniah kepada Mira.

Tidak kurang juga, ada yang mengatakan Mira kelihatan berbeza serta dilihat berseri dan sudah dapat dilihat aura seorang ibu.


Shuib Abadikan Lagu Tinggalkan Diriku Dalam Muzik Video-“Cara Penyampaiannya Begitu Berbeza”

9 Ogos 2021, bersamaan hari Isnin, antara satu tarikh yang akan dikenang oleh Shuib tatkala isteri yang dikasihnya pergi menghadap Ilahi buat selama-lamanya.

Kehilangan tersebut meninggalkan rasa sepi, kosong dan bagaikan hilang seluruh jiwa mencengkam sanubari lelaki ini yang hanya bertemankan suara dan air mata sejak tarikh tersebut.

Menurut Shuib atau nama sebenarnya Shahmira Muhamad, 37, mengabadikan berberapa memori dan perbualan terakhir mereka dalam video muzik (MV) lagu Tinggalkan Diriku yang kini telah pun berada di Youtube.

“Enam hari selepas pemergian Allahyarham Siti Sarah, saya mendengar rakaman lagu Tinggalkan Diriku yang dirakamkan ketika sesi latihan untuk Showcase Siti Sarah yang diadakan pada 2018.

“Rasa sebak, hiba dan segala rasa hadir tatkala mendengarkan semula lagu itu. Cara penyampaian Siti Sarah begitu berbeza dan istimewa sekali seakan sudah tahu apa yang bakal terjadi nanti.

“Dalam MV ini saya selitkan perbualan akhir bersama Siti Sarah untuk memberikan kata-kata semangat dan memujuk arwah untuk ‘ditidurkan’.

“Ini adalah momen paling sukar dalam hidup saya sebagai seorang suami dan bapa kepada anak-anak. Perbualan tersebut adalah tanda pengorbanan besar seorang ibu yang bertarung nyawa untuk melahirkan anak,” kata Shuib lagi.

Tinggalkan Diriku merupakan ciptaan Aidit Alfian. Lagu ini dirakam pada tahun 2002 dan dilancarkan pada tahun 2003 melalui album Mimpi Pun Sama.

Dalam rakaman perbualan terakhir yang dikongsikan, Shuib meminta Siti Sarah untuk kuatkan diri berdepan ujian penyakit tersebut.

Siti Sarah, 37, menghembuskan nafas terakhir pada pukul 5.13 pagi, 9 Ogos di Pusat Perubatan Universiti Kebangsaan Malaysia (PPUKM) Kuala Lumpur akibat Covid 19.

Allahyarham meninggalkan empat cahaya mata, Uwais Alqarni, 10, Dzahira Talita Zahra, 8, Ariq Matin, 6 dan bayi kecil mereka Ayash Affan.


Zizie Izette Terima Wang Tunai RM2.2 Juta

Mahkamah Sesyen Kuala Lumpur hari ini diberitahu isteri Datuk Seri Bung Moktar Radin, Datin Seri Zizie Izette menerima wang tunai RM2.2 juta apabila memperkenalkan ejen pelaburan Public Mutual Berhad kepada suaminya untuk Felcra membuat pelaburan RM150 juta dalam unit saham bank tersebut

Memetik laporan Harian Metro, ejen pelaburan Public Mutual Berhad Madhi Abdul Hamid, 43, berkata kebiasaannya wang pengenalan (introduction fee) akan diberikan kepada individu yang memperkenalkan ejen pelaburan kepada pelanggan.

BACA: Hadir Bertemu Suami Di Sabah, Zizie Izette Nafi Positif COVID-19

“Kami tidak menetapkan sebarang kadar bayaran (wang pengenalan), namun ia mengikut kepada budi bicara (antara ejen dengan individu). Kami putuskan untuk beri (wang pengenalan) kepada Datin Seri Zizie kerana memperkenalkan kami kepada Datuk Seri Bung,” katanya.

Madhi yang merupakan saksi utama dalam kes itu berkata demikian semasa pemeriksaan utama oleh Timbalan Pendakwa Raya Mohd Sophian Zakaria dan Law Chin How pada perbicaraan kes rasuah yang dihadapi Bung Moktar dan isterinya di hadapan Hakim Rozina Ayob.

Menceritakan mengenai penyerahan wang pengenalan tersebut kepada Zizie Izette, Madhi berkata beliau dan seorang lagi ejen pelaburan Public Mutual, Norhaili Ahmad Mokhtar menyerahkan wang itu secara tunai kepada pelakon itu di Public Bank cawangan Taman Melawati, pada Jun 2015.

“Pada hari tersebut, saya dan Puan Norhaili berada di bank (Public Bank), namun Puan Norhaili berada di bank hanya sekejap sahaja kerana dia ada urusan lain, jadi ketika transaksi wang berlaku, hanya tinggal saya dan Datin Seri Zizie berada di bank sehingga transaksi selesai.

“Pembayaran wang pengenalan itu dibuat dengan cara saya mengeluarkannya (wang) dalam bentuk cash (tunai) dan pihak Public Bank menyerahkannya kepada Datin Seri Zizie,” katanya.

Madhi berkata sebelum penyerahan wang tersebut, pihak bank memaklumkan bahawa jumlah wang yang beliau mahu keluarkan tidak mencukupi dan hanya boleh mengeluarkan RM2.2 juta sahaja.

Ditanya oleh Timbalan Pendakwa Raya berapa jumlah wang yang diminta saksi itu sehinggakan pihak bank memberitahu wang yang diminta tidak mencukupi, Madhi menjawab “Saya tak ingat berapa wang yang kami minta, tapi jumlah wang tunai yang dikeluarkan oleh Public Bank adalah RM2.2 juta.

Law: Sebelum ini kamu (Mahdi) kata akan bayar wang pengenalan kepada Datin Seri Zizie sebanyak RM2.5 juta ke atas, dan pihak bank hanya boleh keluarkan RM2.2 juta, jadi bagaimana dengan wang selebihnya?

Mahdi: Yang selebihnya dibayar kepada Datin Seri Zizie dengan cara membuka akaun pelaburan dengan Public Mutual Berhad seperti yang diminta oleh Datin Seri Zizie.

Saksi itu berkata bagi membuka akaun pelaburan atas nama Zizie Izette, beliau dan Norhaili perlu menyerahkan baki wang pengenalan itu dalam bentuk cek atas nama Public Mutual berjumlah lebih RM200,000 dan satu lagi cek lebih kurang RM600,000 hingga RM700,000.

Pada 3 Mei 2019, Bung Moktar mengaku tidak bersalah atas dua pertuduhan menerima rasuah berjumlah RM2.2 juta dan RM262,500 sebagai dorongan mendapatkan kelulusan Felcra untuk membuat pelaburan RM150 juta dalam unit amanah Public Mutual.

Bung Moktar, 63, yang merupakan Pengerusi Bukan Eksekutif Felcra ketika itu, didakwa menerima rasuah daripada Madhi menerusi Zizie Izette di Public Bank cawangan Taman Melawati di sini antara 12.30 tengah hari dan 5 petang 12 Jun 2015.

Beliau juga mengaku tidak bersalah menerima suapan wang tunai sebanyak RM335,500 daripada Norhaili di bawah nama Zizie Izette atas sebab sama dan di tempat sama pada 19 Jun 2015.

Zizie Izette, 43, pula mengaku tidak bersalah atas tiga pertuduhan bersubahat dengan suaminya berhubung perkara itu di tempat, tarikh dan masa yang sama.


Cerita Kisah Dalam Kain & Onani, Netizen Rasa Jijik Dengan Suhaimi Saad

Sebut sahaja nama Suhaimi Saad, pasti ramai tahu ada sahaja kontroversi terpalit bekas penyanyi nasyid itu lebih-lebih lagi mengenai pendiriannya menolak vaksin Covid-19.

Terbaru, Suhaimi seolah sengaja mencetus kontroversi apabila dia menjawab pertanyaan peribadi daripada netizen di mesej Facebook tentang isu kuat beronani.

BACA: Suhaimi Saad Syukur Bebas Keluar Masuk Kedai Walau Tak Vaksin

Pertanyaan netizen itu dilayan Suhaimi dengan menjawab kerana lelaki itu kuat nafsu, kuat melayan video lucah, isteri tidak pandai melayan, tidak mempunyai isteri dan tidak berani menambah isteri.

Suhaimi turut menjelaskan bahawa melayan suami itu merupakan suatu ibadah. Di akhir jawapan itu juga Suhaimi turut mengatakan “Hobi SS adalah beribadah” sambil ditambah emoji ketawa.

Perkongsian Suhaimi itu menimbulkan rasa kurang senang netizen turut jijik dengan penyanyi itu apabila bercerita mengenai hal dalam kain.

“Jijik ya. Bodoh tak cerita hal dalam kain macam tu? Hebat macam mana pun kalau muka macam kambing, kepam tak mandi 20 tahun, hilang selera please. Sama busuk je laki bini,”  tulis seorang netizen.

Tidak kurang juga ada yang mengatakan imaginasi Suhaimi pelik. Malah, ada yang mempersoalkan isterinya, Ina Naim yang tidak pernah bersuara terhadap hal-hal kontroversi dicetuskan suaminya itu.


Kemunculan Shuib Dalam Sepahtu Reunion Buat Ramai Sebak

Buat peminat Sepahtu Reunion Live, pasti ramai yang rindukan dengan ahli kumpulan Sepahtu iaitu Shuib. Apatah lagi sekian lama tidak muncul dalam program tersebut untuk memberi fokus pada perniagaannya sebelum ini.

Bagaimanapun, rasa rindu peminat Sepahtu terubat apabila Shuib muncul sebagai cameo dalam Sepahtu Reunion Live 2021 malam tadi.

Anggota kumpulan Sepahtu yang lain termasuk Jep tidak tahu tentang perkara itu ternyata terkejut apabila melihat kehadiran Shuib.

Menerusi video dikongsikan oleh peminat di aplikasi TikTok @eddy_bahar, dapat dilihat wajah tidak percaya Jep, Rahim dan Ilya apabila melihat Shuib memasuki pentas.

Malah, rata-rata penonton juga dilihat tidak dapat menahan sebak dan mengesatkan air mata apabila melihat kumpulan Sepahtu akhirnya lengkap meskipun seketika. Lebih sebak apabila Shuib membawa sebelah kasut sebagai sembolik penyatuan sepasang sepatu.

Menerusi perkongsian di Instagram, Shuib dan Jep turut memuat naik gambar pertemuan mereka serta kapsyen yang menyentuh hati netizen apatah lagi semua tahu mereka sudah lama bersahabat baik.

Rata-rata netizen turut sedih dan sayu melihat momen berkenaan kerana selama ini sudah bertahun Sepahtu menghiburkan mereka.


Dah 3 Bulan Tak Sebumbung Dengan Suami, Aishah Tunggu Masa Jatuh Talak

Penyanyi Aishah mendedahkan rumah tangga kali keempat yang dibina sejak lima tahun lalu kini berantakan.

Menurut Aishah, dia juga sudah tidak tinggal sebumbung dengan suami sejak tiga bulan lalu. Bagaimanapun, Aishah enggan mendedahkan punca perpisahannya dengan suami.

“Benar, kami sudah berpisah, cuma, talak belum dilafazkan. Kami sudah tinggal berasingan, sejak tiga bulan lalu. Tiada siapa berkahwin untuk bercerai. Saya juga mengimpikan perkahwinan keempat kekal hingga akhir hayat. Jadi, usah ditanya apa punca perpisahan ini.

“Saya tidak mahu menunding jari kepada sesiapa. Anggap sahaja antara kami sudah tiada jodoh,” katanya.

Dalam pada itu, Aishah berkata dia berkongsikan mengenai hal rumah tangganya bukan untuk mengaibkan mana-mana pihak sebaliknya bagi mengelakkan fitnah.

“Pengakuan dibuat selepas saya berfikir panjang dan tidak mahu timbul fitnah jika ada melihat saya bersama lelaki lain dalam urusan kerja. Siapa tak sedih melihat mahligai yang dibina berantakan. Tetapi saya akur dengan ketentuan Tuhan,” katanya.

Pada 2017, Aishah memaklumkan kembali berumah tangga selepas enam tahun bercerai dengan suami ketiganya pada 2011.


Bajet 2022 Ada Faktor Wow, Geng Peniaga Antara Yang Senyum Lebar!

Bajet 2022 yang dirangka kali ini dikatakan memberi manfaat kepada semua pihak termasuklah perniagaan. Kena sangat dengan konsep Keluarga Malaysia yang pastinya menjamin tiada seorang pun tercicir.

Faham dengan keadaan sekarang ni, ramai yang mengalami kesukaran hidup akibat pandemik COVID-19, jadi sokongan untuk perniagaan disediakan bagi memastikan Perusahaan Mikro, Kecil dan Sederhana (PMKS), penjaja, peniaga kecil serta pengusaha industri kecil dan sederhana (IKS) mendapat habuan dalam Bajet 2022.

Sejak kerajaan membenarkan rakyat Malaysia yang lengkap vaksinasi merentas negeri bermula 11 Oktober lalu, ekonomi negara dan rakyat nampaknya mula bernafas seperti ada sinar di hujung terowong.

Anda dah tahu ke dalam Fokus Kedua: Perniagaan Yang Berdaya Tahan ini terdapat tiga strategi bagi membantu kelompok ini.

Strategi 1: Mengembali Keupayaan Perniagaan
Strategi 2: Memacu Pelaburan Strategik
Strategi 3: Memulih Sektor-Sektor Tumpuan

Kesemua strategi ini memberikan manfaat terbaik untuk peniaga semua. Jom kita usha sikit apa yang diberikan pada golongan ini.

Peruntukan Dana Bank Negara Malaysia (BNM) untuk perusahaan kecil dan sederhana (PKS) akan dinaikkan kepada RM4.5 bilion dalam Bajet 2022.

Jadi, pelbagai penambah baikan disediakan dalam dana PKS bagi menyokong perniagaan yang terjejas akibat pandemik Covid-19.

Bukan itu jer, RM2 bilion juga akan ditambah kepada Kemudahan Bantuan dan Pemulihan Bersasar menjadikan jumlah peruntukan kepada RM8 bilion manakala Kemudahan Agromakanan akan dinaikkan sebanyak RM500 juta, jumlah keseluruhan peruntukan dinaikkan kepada RM2 bilion.

Peruntukan bajet khusus buat para peniaga kecil dan penjaja juga tidak ketinggalan tau. Antaranya pinjaman mudah tanpa faedah yang diumumkan bagi meringankan sedikit bebanan terutama golongan B40, peniaga kecil dan penjaja.

Selain itu, Skim Pembiayaan Informal dan Mikro di bawah Tekun Nasional (Tekun) turut menawarkan pinjaman sehingga RM10,000 pada kadar faedah 0 peratus serta moratorium selama 12 bulan dengan keutamaan kepada peniaga sektor informal dan mikro.

Inisiatif ini juga membabitkan pembiayaan kredit mikro bernilai hampir RM1.8 bilion yang akan disediakan melalui pelbagai agensi seperti Tekun, Agrobank, Bank Simpanan Nasional (BSN), Bank Rakyat dan Bank Negara Malaysia.

Bukan itu sahaja, ada 3 inisiatif utama yang membantu kewangan dan juga pembiayaan untuk para peniaga ini iaitu SemarakNiaga – Mikrokredit, Pembiayaan kredit mikro tanpa faedah untuk 6 bulan pertama, serta kemudahan moratorium, akan disediakan melalui pelbagai agensi seperti TEKUN, Agrobank dan BSN, kepada para peniaga mikro.

Terdapat Penambahbaikan Skim Jaminan Pembiayaan Perniagaan bagi meningkatkan had jaminan pembiayaan perniagaan sehingga RM10 bilion sebagai tambahan kepada RM20 bilion yang telah diumumkan di bawah pakej PEMULIH.

Kemudahan pembiayaan yang dijadual dan distruktur semula sehingga 80% untuk tempoh 36 bulan sehingga maksimum RM20 juta termasuk ketika tempoh pemberian 12 bulan moratorium bayaran balik.

Jaminan RM2 bilion daripada tambahan RM10 bilion had baharu ini dikhususkan kepada peminjam Bumiputera.

Bagi peniaga, terdapat kemudahan untuk anda semasa menjalankan perniagaan. Antaranya lanjutan potongan cukai ke atas kos pengubahsuaian sehingga RM300,000 bagi menyokong pematuhan SOP seperti menambahbaik pengudaraan.

Potongan cukai tambahan sehingga RM50,000 ke atas perbelanjaan sewaan premis penginapan pekerja selain layanan cukai yang pasti membuatkan anda menarik nafas lega.

Penangguhan bayaran ansuran cukai pendapatan, kebenaran pindaan anggaran cukai, potongan cukai khas atas pengurangan sewa dan kerugian terkumpul dibawa kehadapan, adalah antara manfaat yang akan anda dapat dalam Bajet 2022 ini.

Banyak lagi manfaat yang anda boleh dapat selepas Bajet 2022 dibentangkan. Anda boleh semak bantuan-bantuan serta manfaat berkaitan di LINK INI.

Insya-Allah pembentangan bajet kali ini dapat memberikan bantuan taraf hidup yang lebih kepada anda berbanding pada tahun tahun sebelum ini.

Inilah harapan untuk anda bangkit semula daripada segala keperitan, kepedihan, kesusahan dan kesukaran hidup akibat Covid-19.


“Saya Tersenyum Dengar Sajat Jadi Tetamu The Ellen Show”

Umum mengetahui, baru-baru ini usahawan kontroversi Sajat atau nama sebenarnya Muhammad Sajjad Kamaruz Zaman memaklumkan dijemput ke rancangan termuka The Ellen Show.

Berita itu turut mendapat perhatian pelakon dan pelawak terkenal Harith Iskander yang tersenyum gembira apabila mendengar tentang perkhabaran tersebut.

Memberitahu The Ellen Show merupakan rancangan bual bicara kegemarannya, Harith berkata kisah Nur Sajat yang dianggap telah dimalukan oleh orang Malaysia menjadi punca dia dipuji di negara luar.

Sebelum ini berpeluang untuk menemubual Sajat, Harith berharap usahawan itu dapat bertemu kembali dengan anak-anaknya suatu hari nanti.

Terdahulu, menerusi temubual bersama BBC, Sajat mengakui terpaksa melarikan diri dari Malaysia selepas mendakwa dikasari pegawai Jabatan Agama Islam Selangor (JAIS).

Sajat juga menegaskan dia tidak akan lagi pulang ke Malaysia kerana didakwa ditindas oleh orang ramai serta tidak boleh menjadi diri sendiri dinegara sendiri.


Sebulan Bertunang, Yonnyboii Bernikah Senyap-Senyap

Selepas sebulan bertunang, rupanya penyanyi, Yonnyboii sudah pun selamat bernikah dengan gadis pilihan hati, Nik Nazira Narriman, di Duchess Place, Ampang, pada 20 November lalu.

Tiada niat merahsiakan penikahan tersebut, Yonny berkata keluarga yang meminta supaya mereka mempercepatkan majlis kerana bimbang Perintah Kawalan Pergerakan (PKP) dilaksanakan semula.

BACA: Yonnyboii Diserang Panik Selepas Catwalk, Nasib Baik Ada Tunang Tenangkan

“Saya menikah sehari selepas Haqiem Rusli yang mana keluarga meminta kami mempercepatkan majlis. Majlis ringkas saja bersaksikan 20 orang ahli keluarga terdekat daripada kedua-dua belah pihak.

“Tiada niat hendak merahsiakan pernikahan, cuma kami hanya ingin menjaga hati keluarga yang mana jumlah tetamu terpaksa dihadkan. Oleh itu, kami memilih untuk tidak terlalu menghebahkannya.

“Alhamdulillah, semua urusan untuk menikah dipermudahkan dan selesai dalam tempoh sehari saja. Malah, baju nikah kami berdua berjaya disiapkan sehari saja,” katanya.

Dalam pada itu, Yonny berkata ibunya juga turut meminta dia dan isteri untuk mememuat naik gambar di Instagram untuk mengelakkan fitnah.

“Sebenarnya keputusan untuk berkahwin ini dibuat tiga hari sebelum tarikh 20 November. Ibu saya yang meminta kami untuk memuat naik gambar di Instagram bagi mengelakkan fitnah. Kata orang, elok dihebahkan urusan perkahwinan,” katanya.

Semalam, Yonny mengejutkan ramai apabila memuat naik gambarnya bersama isteri di pelamin dengan kapsyen ‘Bismillahirrahmanirrahim, hai isteri’.

Terdahulu, Yonnyboii mengikat tali pertunangan dengan Nazira pada 9 Oktober lalu.  Pasangan itu merancang untuk mendirikan rumah tangga pada 22 Januari pada tahun hadapan.


Pemenang Kempen “Cashless Boleh” Menang Hadiah Lumayan

Timbalan Menteri Kewangan I, Yang Berhormat Tuan Mohd Shahar bin Abdullah telah menyempurnakan penyampaian hadiah kepada pemenang Kempen “Cashless Boleh” dan Sijil Pengiktirafan kepada Jabatan Imigresen Malaysia bagi pencapaian 100% e-Pembayaran tahun 2021 bertempat di Dewan Auditorium Kementerian Kewangan hari ini di Putrajaya.

Kempen melibatkan sejumlah 14 agensi Kerajaan dan telah berlangsung dari 1 November 2020 hingga 30 Jun 2021. Kempen yang menawarkan peluang untuk memenangi pelbagai hadiah kepada para pembayar yang membuat pembayaran menggunakan mana-mana kaedah pembayaran tanpa tunai sama ada secara kad ATM MyDebit, FPX, JomPAY atau DirectDebit di agensi-agensi yang mengambil bahagian.

Kempen ini bertujuan untuk memupuk kesedaran dan menggalakkan tabiat e-pembayaran ataupun tanpa tunai di kalangan orang awam, sebagai kaedah pembayaran utama di negara kita.

Selain itu, kempen ini turut membantu migrasi Agensi Kerajaan Persekutuan dan Pihak Berkuasa Tempatan ke arah mencapai kutipan pembayaran 100% tanpa tunai.

Timbalan Menteri Kewangan I, Tuan Mohd Shahar bin Abdullah berkata, inisiatif ini adalah selaras dengan aspirasi Rangka Tindakan Ekonomi Digital Malaysia atau MyDigital yang menggariskan pelbagai strategi untuk memangkin transformasi Malaysia kepada sebuah ekonomi digital yang berdaya saing termasuklah transformasi kepada “cashless society”.

Tambahnya, dengan kadar internet penetration setiap isi rumah yang kini melebihi 90% dan dijangka akan terus meningkat dengan pelaksanaan inisiatif MyJendala, usaha-usaha mendigitaliasikan perkhidmatan Kerajaan serta pelaksanaan pembayaran secara dalam talian seharusnya seiring dengan perkhidmatan yang ditawarkan oleh pihak swasta.

Agensi-agensi Kerajaan perlu terus inovatif dalam memberi perkhidmatan kepada rakyat dengan menggunakan teknologi yang terkini. Susulan daripada kempen ‘Cashless Boleh’ yang memberangsangkan, PayNet sekali berhasrat untuk menganjurkan edisi baharu kempen ‘Cashless Boleh’ yang dijangka akan berlangsung selama enam (6) bulan bermula dari Disember 2021 dengan pelbagai hadiah menarik menanti pengguna epembayaran yang bertuah.

Turut hadir, Yang Berhormat Tuan Haji Yamani Hafez bin Musa, Timbalan Menteri Kewangan II; Puan Anis Rizana binti Mohd Zainudin, Timbalan Ketua Setiausaha Perbendaharaan (Pelaburan), Kementerian Kewangan; Dato’ Indera Khairul Dzaimee bin Daud, Ketua Pengarah Imigresen, Jabatan Imigresen Malaysia; Encik Mohd Sakeri bin Abdul Kadir, Setiausaha Bahagian Kawalan Kewangan Strategik dan Korporat, Kementerian Kewangan; dan Encik Firdaus bin Ghani, Pengarah Stakeholders Engagements, PayNet.


“Lelaki Elok Kahwin 32 Tahun, Wanita 28 Tahun” – Dr Sheikh Muszaphar

Berkahwin pada usia 38 tahun, angkasawan negara, Dr Sheikh Muszaphar Shukor berkata situasi dirinya dianggap sedikit lewat untuk membina keluarga ketika itu.

Kata Dr Muszaphar lagi, dia berkahwin lewat disebabkan banyak perkara. Kini usianya sudah mencecah 49 tahun dan masih berusaha untuk membesarkan anak-anak yang kecil.

BACA: Anak Selamba Lompat Atas Kereta BMW, Netizen Puji Kesabaran Dr Sheikh Muszaphar

“Saya berkahwin pada umur 38 tahun, dan sekarang ketika umur saya 49 tahun saya masih berusaha membesarkan anak-anak kecil yang berlari-lari sekitar rumah,” katanya.

Menerusi satu perkongsian, Dr Muszaphar meletakkan usia 32 tahun merupakan umur terbaik bagi seseorang lelaki, manakala wanita pula berusia 28 tahun untuk mendirikan rumah tangga.

Menurut Dr Muszaphar, peringkat usia tersebut adalah tempoh terbaik dari sudut kewangan dan emosi seseorang individu untuk membina keluarga.

“Saya sentiasa berpendapat usia terbaik untuk seseorang lelaki berkahwin adalah pada usia 32 tahun dan wanita 28 tahun.

“Namun, anda tidak akan pernah bersedia sehinggalah anda mengambil keputusan untuk ‘settle down‘,” katanya.


Video Syafi Tee Berpeluk, Bercium Dengan Wanita?

Sejak semalam hangat diperkatakan mengenai video memaparkan pelakon yang juga anak pendakwah Dr Ridhuan Tee iaitu Syafi Tee didakwa berpelukan dengan wanita.

Menerusi video tular di laman Twitter, video tersebut dikongsikan oleh seorang jurusolek yang bekerja bersama pelakon itu untuk penggambaran sebuah drama.

Tampil menjelaskan mengenai perkara itu, Syafi berkata situasi sebenar bukanlah seperti apa yang difikirkan netizen. Ujarnya, individu yang peluknya itu bukanlah seorang wanita.

“Okay satu bendalah, kalau korang tak tahu perangai aku sebenanya aku ni memang gila sikit kat set. Aku suka kacau orang.

“Dan kenyataan wanita itu, dia bukan wanita. Saja je kan. Tapi yalah, aku minta maaf, aku akan lebih berhati-hati selepas ini,” katanya.

Apa pun diharap netizen boleh terima penjelasan Syafi itu dan mungkin lepas ini lebih berhati-hati, maklumlah netizen ni ada sahaja serba benda tak kena.


Ditanya Soal Anak, Isteri Caprice Kata Tunggu Setahun Dua Lagi

Baru 10 hari mendirikan rumah tangga, ada sahaja kisah mengenai penyanyi rap, Caprice. Sama seperti pasangan lain, Caprice dan isteri, Farra Inalis tidak terlepas dengan soal cahaya mata.

Menerusi satu perkongsian di Insta Story, Farra ditanya menjawab persoalan netizen perancangan mereka berdua untuk menimang cahaya mata.

BACA: Baru 5 Hari Kahwin, Caprice Sedih Lihat Isteri Menangis Anak Dikecam

Sering menerima pertanyaan mengenai perkara itu, Caprice berkata perlu tanya isterinya. Tenang menjawab soalan tersebut,Farra berkata mungkin satu atau dua tahun lagi untuk menimang cahaya mata lagi.

“Ini antara soalan paling banyak saya terima dan jika nak tahu, tanyalah pada Elis,” katanya.

Apa yang pasti ramai tak sabar nak tengok Caprice Junior. Sama-sama kita doakan yang baik-baik sahaja untuk pasangan ini.


“Saya Suka Baca Kecaman, Tanda Orang Ambil Peduli”

Nyanyian di minggu pertama Gegar Vaganza musim ke-8 dikritik sumbang oleh netizen, penyanyi dan cef selebriti terkenal, Datuk Fazley Yaakob akui sudah sedia berdepan segala kritikan.

Mengakui persembahan pertamanya itu tidak berapa baik, Fazley berkata ia kerana dia terlalu gemuruh apatah lagi sudah lama tidak menyanyi di pentas besar.

“Kecaman daripada netizen memang sudah jangka dan saya tahu itulah perkara pertama saya perlu persiapkan diri bila bertanding di pentas GV8.

“Saya sedar dalam program itu kita adalah ‘milik’ penonton 200 peratus. Saya sendiri maklum tidak dapat buat dengan baik kerana perasaan gementar yang sangat kuat.

“Menyanyi di dinner show berbeza bila menyanyi di kaca TV. Apa pun ini menjadi proses penambahbaikan buat saya. Saya anggap kritikan atau kecaman sebagai pembakar semangat. Saya suka baca kecaman kerana ia tanda orang ambil peduli,” katanya.

Dalam pada itu, Fazley berkata percubaannya dalam mengatasi perasaan gemuruh dianggap sebagai satu kejayaan apabila ramai terubat melihatnya membuat persembahan di atas pentas.

“Nak hilangkan rasa gementar itu bagi saya tak mudah. Tapi untuk saya pegang mikrofon dan menyanyi atas pentas itu sudah dianggap sebagai kejayaan pertama untuk saya,” katanya.


Syamsul Yusof Akui Hidup Berumah Tangga Penuh Ujian

Dilihat jarang memuat naik perkongsian di media sosial miliknya, pelakon dan pengarah Syamsul Yusof berkata dia mahu mengambil masa berehat daripada platform berkenaan.

Syamsul beranggapan media sosial boleh merosakkan minda apatah lagi seolah menjadi kebiasaan sebaik sahaja bangun tidur pasti akan melihat telefon terlebih dahulu.

BACA: Puteri Sarah & Suami Sudah Berbaik, Mula Masuk Kelas Agama

“Saya tak tahu orang lain, tapi kita tahu media sosial ini boleh merosakkan mental kita. Sebab tu kadang-kadang saya berehat daripada media sosial.

“Mungkin sebab faktor usia, saya rasa tak okay bila bangun dan nak tidur saja, mesti nak tengok handphone. Saya terfikir yang saya kena berpijak di bumi nyata.

“Tapi bila saya tak update apa-apa di IG melibatkan filem atau apa-apa, orang akan mula tanya saya okay ke tak? Orang ingat saya stress. Benda ini sudah menjadi kebiasaan seba itu kita kena ubah mindset,” katanya.

Ditanya mengenai kontroversi rumah tangganya dengan Puteri Sarah, Syamsul menganggap ianya sebahagian ujian daripada Allah serta akan cuba melakukan yang terbaik untuk keluarganya.

“Hidup ini memang penuh ujian, saya melalui fasa muda, ingatkan bila dah berkahwin, settle semuanya. Tapi sebenarnya ia satu tanggungjawab dan cabaran yang besar.

“Sayaa akan cuba yang terbaik dan termampu. Kita ini manusia, cakap senang. Tapi apa-apa pun, doakan yang terbaik untuk keluarga saya,” katanya.

Tahun lalu, hangat diperkatakan Puteri Sarah didakwa muncul di Pejabat Agama Islam Daerah Gombak. Puteri Sarah dilihat hadir bersama seorang wanita yang didakwa ibu mentuanya masuk ke bahagian undang-undang keluarga.


‘NADDI KEK MANO’, Lagu Unik 2021

Tak banyak sebenarnya lagu unik muncul dalam industri muzik kat negara kita ni. Tapi bila dengarkan lagu berjudul “Naddi Kek Mano” nyanyian NADDI ni, sedap pula gais. Lagi dengar, lagi best!

Lagu ini juga menggunakan campuran antara Bahasa Melayu dan Bahasa Inggeris bagi menarik banyak lapisan pendengar di masa kini. Nak pula dicampurnya dialek orang Nogori Sembilan, betul catchy!

Kalau anda perasan kebanyakan artis kekal menggunakan nama profesional sepanjang penglibatan karier, ada juga yang memilih untuk menukar nama pentas. Contohnya Puff Diddy ke P. Diddy dan kini hanya Diddy, Jennifer Lopez pula kepada J. Lo, malah Snoop Dogg juga menukarkan nama beliau kepada Snoop Lion. Dengan langkah ini, pastinya ini merupakan satu pertukaran stailistik dalam menempa nama di dalam dunia industri muzik.

Jadi begitu juga dengan penyanyi NADDI kita ini. Sejak 10 tahun lepas,NADDI menggunakan nama sejak kelahirannya iaitu Nadhira. Dan kini dia lebih mesra dikenali dengan nama pentasnya iaitu NADDI.

Kalau anda nak tahu, NADDI pernah terkenal dengan lagu-lagu hits seperti ‘Tear Us Apart‘, ‘Hold Me Down‘, ‘You Are The One‘ & ‘Do It Again‘. Antara lagu-lagu yang telah dikeluarkan pada dua tahun lepas antaranya berjudul ‘Kau Selalu Ada‘ dan juga ‘Tonight‘.

Untuk 2021 ini, NADDI pernah juga mengeluarkan lagu berjudul ‘LOWKEY‘, sebuah lagu bergenre downtempo trap-soul hasil kerjasama dengan SXPH, seorang produser/rapper.

Kalau anda nak tahu, sebelum ini, hasil kerjasama dalam lagu berjudul ‘Hold Me Down‘, mereka telah berjaya menarik minat salah satu label muzik besar di Malaysia. Fuh!

Kali ini, kerjasama di antara NADDI dan StateNine Entertainment, mereka mengeluarkan lagu yang menerapkan sedikit sentuhan dari budaya Minangkabau dengan menggunakan sedikit dialek ‘nogori’ serta memilih tajuk lagu ‘NADDI KEK MANO?’. Kena sangat dengan NADDI yang berasal dari Negeri Sembilan sebagai pengenalan semulanya ini.

Apa sebenarnya maksud ‘NADDI KEK MANO?’ ni. Haaa. korang jangan blur pula. Ianya bermaksud ‘NADDI DI MANA?’ dalam dialek Negeri Sembilan. Dengan bass yang berat, melodi piano yang enak, triplet hi-hat dan alunan suara R&B yang enak dari NADDI ini memang sedap halwa telinga mendegarnya. Dengar banyak kali pun tak boring. Hehe.

NADDI juga ada menerangkan bahawa lagu ini berkisah tentang kehidupan yang sukar untuk dikawal.

“Akan sentiasa ada orang yang menyayangi dan membenci kita tanpa sebab. Sudah menjadi lumrah kehidupan, ramai yang suka menghukum tanpa soal selidik untuk mengetahui kisah sebenar.

“Pemikiran kita seringkali dipengaruhi cuma dari apa yang kita lihat, bukan dari apa yang kita benar tahu. Lebih-lebih lagi apabila di media sosial. Hanya orang yang cukup tabah akan kuat menghadapinya bila masa kita telah diselubungi dengan perasaan itu.

“Lagu ini merupakan respon dari rasa dan perasaan yang telah dilalui. Secara mudahnya, lagu ini tentang jangan mengambil kisah tentang apa yang orang kata pada kita, kita terus saja buat apa yang kita minat”, ujarnya.

Musik video ini turut menampilkan NADDI memperagakan beberapa jenis baju kebaya traditional hasil air tangan Asian Atelier.

Terdapat beberapa shot menarik di dalam muzik video ‘NADDI KEK MANO?’ni. Antaranya seperti shot di studio, dalam kereta dan paling menarik sekali shot NADDI keluar dari helikopter. Letops gais!

Inilah sesuatu kelainan yang telah diberikan dalam muzik videonya. Pada awalnya, muzik video ini adalah visual representasi siapa sebenar NADDI, seseorang yang sentiasa bekerja keras demi mencapai cita-cita dan impiannya.

Banyak lagi yang karya yang NADDI akan sajikan di masa akan datang. ‘NADDI KEK MANO?’ hanyalah titik permulaan kelahiran semula dari Nadhira. Kemungkinan juga akan ada EP dari NADDI. Sama-sama kita nantikannya.


Che Ta Berbalut Muka Badan, Dress Dianggarkan Bernilai RM50,000

Penampilan pelakon Rozita Che Wan di Kuala Lumpur Fashion Awards (KLFA) 2021 semalam menjadi tumpuan ramai apabila menggayakan dress daripada pereka fesyen terkenal, Ezuwan Ismail.

Dress yang digayakan oleh Che Ta sememangnya lain daripada yang lain apabila menutup mukanya dengan kain jaring bertatahkan berlian sepanjang majlis berlangsung.

Difahamkan, dress bertatahkan 5000 butir batu berlian dan ‘chunky bead’ itu dianggarkan bernilai RM50,000 serta mengambil masa selama sebulan untuk disiapkan.

Jika dilihat pada penampilan itu seolah imej selebriti Hollywood, Kim Kardashia ketika menghadiri sebuah majlis baru-baru ini.

Menurut Che Ta, dia mempunyai sebab tersendiri untuk tampil luar daripada kebiasaan yang selalunya sinonim dengan dengan imej glamor lengkap bersolek.

“Sesekali orang tak payah tengok muka kita dalam acara seumpama itu, mengapa tidak? Telefon bimbit pun saya abaikan ketika majlis berlangsung,” katanya.

Dalam pada itu, Ezuwan turut hadir menemani Che Ta dengan menggayakan busana sut hitam yang bernilai RM40,000.

Ezuwan berkata dia memilih Che Ta kerana percaya pelakon itu mampu membawa ilham dan imaginasi rekaannya pada acara fesyen itu.

“Semua tahu, dia antara selebriti yang mengutamakan penampilan diri dengan wajah siap bersolek cantik. Tapi dia jenis yang tak banyak songeh dan sempoi. Tiada istilah meniru atau dibayangi sesiapapun,” katanya.


Polis Tak Pernah Tutup Kes, Siasatan Terhadap Ebit Lew Masih Berjalan

Polis Diraja Malaysia (PDRM) tidak pernah menutup kes membabitkan siasatan berhubung kes gangguan seksual melibatkan pendakwah popular, Ustaz Ebit Lew seperti didakwa sesetengah pihak.

Pengarah Jabatan Siasatan Jenayah (JSJ) Bukit Aman, Datuk Seri Abd Jalil Hassan berkata siasatan terhadap pendakwah itu masih diteruskan.

“Ingin ditegaskan kes ini tidak pernah ditutup dan tidak pernah ada rujukan untuk NFA. Siasatan masih diteruskan dan pihak polis sentiasa mengalukan maklumat-maklumat bagi membantu siasatan,” katanya.

Pada 1 Oktober lalu, Ebit Lew dipanggil ke Ibu Pejabat Polis Bukit Aman bagi diambil keterangan. Pendakwah berusia 37 tahun itu hadir bersama isterinya untuk disoal siasat Bahagian Siasatan Jenayah Seksual, Wanita dan Kanak-Kanak (D11), JSJ Bukit Aman.


Sajat Bakal Muncul Dalam The Ellen Show

Selepas ditemubual media antarabangsa BBC News, usahawan kontroversi, Sajat atau nama sebenarnya Muhammad Sajjad Kamaruz Zaman bakal muncul dalam program bual bicara terkemuka Hollywood, The Ellen Show.

Perkara itu dimaklumkan oleh Sajat menerusi akaun TikTok miliknya. Menurut Sajat, dia dijangka terbang ke Amerika Syarikat pada Januari depan sebagai tetamu undangan program itu.

“Saya akan ke AS pada Januari, kemudian barulah ke Singapura pada Februari, tahun depan.

“Saya diundang untuk temubual menerusi program bual bicara Hollywood, The Ellen Show. Saya juga sudah mula pandai bercakap orang putih. Jadi, saya akan terbang, terbang dan terbang, itulah kerja saya,” katanya.

Terdahulu, menerusi temubual bersama BBC, Sajat mengakui terpaksa melarikan diri dari Malaysia selepas mendakwa dikasari pegawai Jabatan Agama Islam Selangor (JAIS).

Sajat juga menegaskan dia tidak akan lagi pulang ke Malaysia kerana didakwa ditindas oleh orang ramai serta tidak boleh menjadi diri sendiri dinegara sendiri.


Dakwaan Bernikah Lagi, Tauke Terus Membisu

Sejak semalam hangat diperkatakan apabila tular video di aplikasi TikTok memaparkan seorang lelaki mirip pelawak Tauke Jambu bersama seorang wanita bernama Shu seperti pasangan pengantin.

Meskipun pelbagai desas-desus timbul mendakwa pelawak itu berkahwin lagi satu, namun Tauke terus membisu. Bagaimanapun, satu entri dimuat naik di Insta Story seakan menjawab persoalan ramai.

BACA: Tular Video Lelaki Berbaju Nikah Mirip Tauke Jambu, Netizen Tanya Kahwin Lagi Ke?

“Siapa pun aku. Apa pun aku buat. Tujuan dan kehidupanku, solatku, hanya kerana Dia,” tulisnya.

Sementara itu, sebentar tadi Tauke dilihat ada memuat naik satu perkongsian di Insta Story meluahkan rasa syukur serta mengucapkan terima kasih kepada mereka mendoakan yang baik-baik untuk dirinya.

Memetik laporan Harian Metro, cubaan untuk menghubungi Tauke dan juga isterinya, Nadia Mohd Affendi sejak semalam tidak berjaya apabila panggilan dan mesej tidak dijawab.

Semalam, tular beberapa gambar Tauke menggayakan baju Melayu putih lengkap bersamping bersama seorang wanita berbaju kurung dan bertudung putih seperti selesai bernikah.

Tauke dan Nadia berkahwin pada 9 Disember 2017 dan dikurniakan seorang cahaya mata, Zamatul Khayla Aydina kini berusia 3 tahun.


Tiara Jacquelina Tolak Tawaran Filem Hollywood Demi Jaga Budaya Orang Asia

Pelakon Puan Sri Tiara Jacquelina mendedahkan pernah menerima tawaran berlakon di Hollywood namun terpaksa menolak peluang tersebut.

Menurut Tiara, dia terpaksa menolak kerana babak-babak yang kurang sesuai dengan budaya orang Asia menjadi faktor utama dia melepaskan tawaran berkenaan.

“Sejujurnya memang ada ejen yang panggil untuk uji bakat watak orang Asia yang kita tengok sekarang. Tahun ni ada, tahun lepas pun ada, filem yang baru keluar pun ada tapi saya tak nak beritahu tajuk. Kalau 10 atau 20 tahun dahulu mungkin saya dah merasa berlakon filem Hollywood,” katanya.

Dalam pada itu, Tiara berkata dia tidak terkilan dengan keputusan yang dilakukannya itu sebaliknya bimbang jika ada adegan babak cium dalam filem berkenaan yang sememangnya bertentangan dengan budaya.

“Sebenarnya tidak semudah seperti kita bayangkan sebab kadang-kadang budaya kita, saya ini old fashion sikit. Saya terfikir kalau ada babak suruh cium takkan saya nak cakap tak boleh buat. I don’t do kissing. Mungkin itu jaga jadi penghalang, namun ,” katanya.


Michael Ang Nasihat Beli Rumah Sebelum Usia 28, Tak Kisah Flat Je Pun

Menerusi satu perkongsian di Instagram, pengarah dan penerbit Michael Ang menasihatkan golongan muda supaya merancang masa depan serta memiliki rumah sebelum usia 28 tahun.

Kata Michael lagi, tidak kisah jika rumah yang dibeli adalah rumah flat. Malah, Michael turut mengatakan dia juga hanya duduk rumah flat.

“Tolong rancang untuk kehidupan, sebelum 28 tahun mesti ada rumah tak kisah la kalau flat je pun. Sedikit duit simpanan dan kenderaan sendiri.

“Kalau yang baca dah lebih 28 tahun dan tak ada seperti di atas, baik kau orang fikirkan hidup korang dan buat sesuatu. Tak payah la habis duit beli benda untuk tunjuk dekat orang yang kau kelas dan mampu,” katanya.

Dalam pada itu, Michael turut menyindir anak muda yang menunjuk barangan jenama mahal di media sosial tapi hakikatnya masih duduk dengan ibu bapa.

“Kepada anak-anak muda yang hari-hari kat sosial media post pakai Christian Dior, Louie Vuitton, Gucci, Iphone13 max pro, bawak BMW atau kereta import dan motor besar tapi masih duduk dengan mak bapak dan kena tanggung atau pun sewa bilik aje sebenarnya,” katanya.

Perkongsian Michael itu mendapat pelbagai reaksi daripada netizen yang bersetuju supaya membeli rumah. Namun, ada yang mengatakan tetapi tidak perlu menetapkan sebelum usia 28 tahun untuk memiliki rumah.


Fuhh Trending Gila Warna Boxset OPPO x Shiseido ni, Limited Edition Ye!

OMG geng, pelancaran OPPO baru ini baru sahaja berlangsung. Apa yang best nya, kali ni memang betul-betul girlfriend korang akan senyum lebar. Kotak OPPO x Shiseido bukan sahaja ada telefon OPPO semata-mata.

Selain daripada korang dapat OPPO Reno6 Z 5G, satu kotak hadiah OPPO Reno6 Z x Shiseido Edisi Terhad, satu sarung telefon OPPO Reno6 Z x Shiseido Edisi Terhad dan satu produk kosmetik Shiseido bernilai sehingga RM450 akan jadi milik korang juga.

Bila korang beli jer OPPO Reno6 Z x Shiseido Limited Edition Gift Box ni, secara automatiknya korang layak sertai Win & Free untuk dapatkan hadiah Xmas bernilai RM210.

Senang jer korang sertai Win & Free ni, korang terjah jer mana-mana kedai OPPO, OPPO Official Online Store atau melalui Shopee dan Lazada.

Kalau korang nak tahu, pelanggan terpilih yang membeli OPPO Reno6 Z x Shiseido akan berpeluang memenangi full-size foundation. Di mana korang boleh pergi ke mana-mana daripada 3 kedai Shiseido untuk mendapatkan perundingan percuma untuk memilih warna foundation yang betul.

Ha sebelum kami terlupa ni cara nak sertai full-size foundation daripada pihak Shiseido.

2. Tunjukkan bukti penyertaan winners korang di kedai Shiseido untuk ditebus.

4. Pemenang akan diumumkan dalam tempoh 14 hari selepas peraduan tamat.

Memandangkan kali ini OPPO dan Shiseido berkerjasama jadi sudah tentulah ada keistimewaan untuk members OPPO.

Kali ini kalau korang berbelanja sekurang-kurangnya RM300 korang bakal mendapat rebat sebanyak RM50 secara dalam talian. Jangan tak tahu keistimewaan ini akan bemula pada 11 Disember dan tamat pada 31 Januari 2022.

2. Dapatkan rebat RM 50 dengan perbelanjaan min RM 300 di kedai dalam talian mereka DI SINI

* 1 penebusan bagi setiap akaun My OPPO App, setiap penebusan akan dikenakan kos 100 mata.

Geng OPPO kali ni mesti happy. Mana taknya beli OPPO tapi dapat pelbagai hadiah menarik dari Shiseido. Kali ni korang boleh dapat Shiseido Ultimune Sampling Kit secara percuma. Tapi korang kena ikut syarat ini untuk dapatkan hadiah ini.

2. Tebus hadiah dengan menunjukkan kod kepada wakil jualan di cawangan Shiseido yang mengambil bahagian seperti Butik Shiseido Sunway Pyramid, Kiosk Shiseido Mid Valley dan Butik Shiseido Suria KLCC sahaja.

3. Peraduan bermula dari 11 Dis 2021 hingga 28 Feb 2022

Bukan ini sahaja yang korang boleh dapat dari Shiseido, korang juga berpeluang memenangi 4-pcs gift dengan pembelian min RM380 daripada Shiseido. Nak grab semua ni korang jangan sesekali lupa langkah ini.

3. Tunjukkan kod kepada wakil jualan di cawangan Shiseido yang mengambil bahagian seperti Butik Shiseido Sunway Pyramid, Kiosk Shiseido Mid Valley dan Butik Shiseido Suria KLCC sahaja.

Kalau itu yang OPPO members dapat bila membeli set yang super duper wow ni. Kali ini giliran Shiseido members pula rembat hadiah daripada OPPO.

Ahli Shiseido yang membeli OPPO Reno6 Z x Shiseido Limited Edition Gift Box layak mendapat rebat RM50 antara 11 Disember 2021 dan 31 Januari 2022 apabila korang menunjukkan keahlian Shiseido dan kod rebat RM50 akan dihantar melalui EDM kepada wakil jualan OPPO yang menyertai, terhad kepada 200 unit.

Antara barangan yang korang akan dapat adalah mana-mana Siri OPPO Reno6, OPPO Enco Buds, OPPO Enco Air; dan OPPO band.

Tunjukkan keahlian EDM dan Shiseido korang di kaunter OBS untuk menggunakan kod rebat RM50 tersebut.

Amacam peminat setia OPPO, rancak tak rancak hadiah-hadiah kalini? Memang betul-betul berbaloi lah bila korang grab OPPO Reno6 Z x Shiseido Limited Edition Gift Box kali ni.

Tapi sebelum tu, jom kita usha-usha dulu apa yang best pasal OPPO Reno6 Z 5G. Dengar cerita telefon canggih keluaran OPPO ni merupakan photographer yang paling pro. Kiranya sekali snap gambar tu terus on point. Betul ke?

Gambar potret korang akan lebih cun lepas ni dengan penggunaan bokeh pada kamera depan dan belakang OPPO Reno6 Z.

Dengan hanya satu klik, ciri ini secara automatik akan mengubah lampu pada latar belakang di tempat cahaya untuk jadi bokeh dan mencerahkan subjek potret. Teknik ini akan memberikan gambar yang super duper wow! Tak percaya korang kena cuba.

Bokeh Flare Portrait boleh digunakan untuk merakam pemandangan malam seperti pemandangan malam di bandar, makan malam yang romantis, pesta Krismas, atau pemandangan siang seperti tepi tasik, taman, hari hujan dan banyak lagi lah yang akan buatkan panorama korang nampak lagi cun.

Kiranya dengan Bokeh Flare Portrait yang ada pada Reno6 Z ni akan jadikan gambar korang sama macam guna kamera DSLR. Boleh lah acah-acah macam dalam studio.

OPPO Reno6 Z dilengkapi dengan kamera utama resolusi ultra tinggi dan algoritma resolusi yang dapat menghasilkan resolusi gambar sehingga 108MP.

Dengan menggunakan OPPO’s exclusive Image Clear Engine dan color temperature sensor, dapat fokus daripada mula korang on kamera. Ciri ni dapat pastikan gambar pergerakkan cepat sentiasa jelas dan stabil.

Gambar-gambar yang memerlukan pergerakan, macam gambar candid si manja korang tengah bermain ker. Bila korang on jer mood flash snapshot ni gambar candid tersebut tak akan blur.

Flash Snapshot yang ada pada OPPO Reno6 Z akan membantu korang menangkap gambar candid yang penuh dengan gerakan menjadi cantik dan lebih tertumpu kepada objek. Jadi boleh lah, rakam memori paling bernilai bersama si cilik korang.

Dengan menggunakan Portrait Beautification video yang menggabungkan pengecaman sehingga 193 titik ciri muka utama untuk video.

Menyampaikan kesan pengindahan halus dan semula jadi untuk video potret korang. Jangan tak tahu fungsi ini juga mampu buatkan korang cantik menawan di dalam video di mana ia akan mengekalkan ciri semulajadi wajah korang tapi dalam masa yang sama sedikit editing telah berlaku.

Fuhhh bukan main lagi ciri-ciri OPPO Reno6 Z ni. Nampaknya telefon pintar ini akan dimiliki oleh ribuan wanita. Mana tak nya ciri fotografi pun dah memukau. Mustahil wanita yang gemar bergambar nak tengok sahaja kan!


Perniagaan Air Shuib Dapat Pengiktirafan Antarabangsa

Baru-baru ini, pelawak dan usahawan Shuib Sepahtu berkongsi berita gembira apabila perniagaan minumannya, Bubblebee diiktiraf sebagai Lifestyle Beverage Brand Of The Year dalam majlis berprestij Made For The World Excellence Awards 2021.

Turut meluahkan rasa syukur, Shuib turut memuat naik beberapa foto dirinya bersama rakan kongsi Bubblebee, menerima sijil dan trofi anugerah tersebut.

BACA: Shuib Akui Belum Move On, Mudah Menangis Bila Teringat Arwah Siti Sarah

Perkongsian Shuib itu mendapat pelbagai reaksi rakan artis dan peminat yang tidak melepaskan peluang mengucapkan tahniah diatas kejayaannya itu.

Malah, ada yang mengatakan jika isteri tercinta Allahyarham Siti Sarah masih ada pasti dia bangga dengan pencapaian suaminya itu.


Joe Flizzow Pantang Lelaki Pakai Baju Melayu Dengan Sneakers

Penyanyi rap Joe Flizzow meluahkan rasa ralat apabila melihat ada segelintir lelaki Melayu memakai baju Melayu dengan kasut jenis kasual.

Pantang melihat perkara itu, Joe turut menasihatkan orang ramai supaya tidak mencampuradukkan fesyen dan budaya apatah lagi baju Melayu merupakan pakaian tradisi.

BACA: Joe Flizzow Nasihat Tak Perlu Malukan Orang Kalau Salah ‘Grammar’

“Saya paling pantang tengok orang (lelaki) berbangsa Melayu bersampin, lengkap bersongkok tetapi pakai sneakers (kasut kasual).

“Saya memang tak boleh (pantang) walaupun saya memang penggemar sneakers. Bagi saya, setiap acara, anda perlukan kasut atau sepatu yang betul.

“Bagi saya, benda itu salah. Bukan salah apa, tetapi baju Melayu adalah pakaian tradisi kita dan ia merupakan satu aspek yang sangat-sangat penting,” katanya.

Dalam pada itu, Joe turut mengingatkan kepada golongan muda supaya tidak lalai dan menggadaikan nilai tradisi atau budaya.

“Jangan hanya kerana fesyen, kita lalai dari segi tradisi. Setiap acara ada kasut yang tersendiri. Contoh, kalau nak panjat gunung, janganlah pakai kasut bola keranjang,” katanya.

Katanya lagi, tidak perlu bermewah dalam soal pemakaian serta kelihatan elok dalam menghadiri mana-mana acara asalkan sesuai dan selesa.


Akui Lebih Dihargai Di Indonesia, Baby Shima Nafi Nak Tukar Warganegara

Sejak minggu lalu nama penyanyi dangdut, Baby Shima terpalit kontroversi dan dikecam teruk sehingga dia mengalami tekanan dan perlu mengambil ubat penenang.

Terbaru, laporan berita dari Indonesia mendakwa kononnya penyanyi itu mahu berpindah ke negara seberang itu menambahkan lagi tekanan kepada Baby Shima.

Menafikan dakwaan dia mahu menukar warganegara, Baby Shima berkata kenyataan tersebut hanyalah salah faham kerana dia tidak pernah mengatakan sedemikian.

“Kecaman netizen mengenai berita itu membuatkan saya lagi deprasi…selalunya memang portal akan tulis headline macam itu walaupun tiada pun kenyataan saya mengatakan mahu pindah ke luar negara.

“Ya saya mengakui gembira berkarya di Indonesia kerana rasa lebih dihargai di sana tapi tak ada niat pun nak pindah kewarganegaraan.

“Jangan risau, saya masih mencintai tanah air saya ini. Cuma saya ada beritahu tak sabar nak balik ke Indonesia secepatnya sebab banyak projek tergendala di sana, saya pun dah ada rumah di sana,” katanya.

Dalam pada itu, Baby Shima mengakui layanan diterima dari netizen kedua-dua buah negara berbeza apabila peminat dari Indonesia lebih menghargainya hingga sanggup datang dari jauh untuk ke konsertnya.

“Boleh tengok dari komen YouTube, Instagram atau Facebook perbezaan netizen kedua-dua negara macam mana…kebanyakan mereka mendoakan saya, boleh nampak perbezaan tu.

“Semasa buat konsert di sana, peminat lebih menghargai, mereka sangguo datang dari jauh walaupun perjalanan mengambil masa berbelas jam,” katanya.


“Puteri Aishah Adalah Cinta Pertama Saya”

Selamat diijabkabulkan dengan jejaka pilihan hati, Muhammad Firdaus pada 20 November lalu, pelakon Puteri Aishah berkata suaminya seorang yang pemalu.

Menurut Puteri Aishah, suaminya yang juga seorang ahli perniagaan tidak pernah bercinta dan pada awalnya hanya hubangan mereka tidak lebih daripada sekadar kawan.

“Firdaus seorang yang pemalu dan tidak biasa dengan perempuan. Dia tidak pernah bercinta sebelum ini. Disebabkan sikapnya yang pemalu, jadi kami tidak terus berkenalan sebaliknya hanya bertukar-tukar akaun Instagram. Dari situ kami mula berhubung,” katanya.

Pandai menyimpan kemas kisah cintanya sehingga tidak pernah diketahui ramai, Puteri Aishah berkata dia sememangnya tidak suka berkongsikan mengenai hal peribadi kepada umum.

“Memang sejak dahulu lagi saya tidak suka berkongsi kisah percintaan dengan umum. Alhamdulillah, sekarang kami sudah pun bergelar suami isteri,” katanya.

Sementara itu, Firdaus berkata dia tertarik dengan Puteri Aisha kerana sifatnya yang kelakar dan boleh ‘mengawal’ dirinya serta mengakui isterinya itu adalah cinta pertamanya.

“Kalau saya sedang marah, dia pandai menenangkan dan membuatkan kemarahan saya hilang. Puteri Aishah adalah cinta pertama saya. Pertama kali melihatnya, saya dapat rasakan dia adalah bakal isteri saya suatu hari nanti,” katanya.


Hormat Isteri, Yusuf Bahrin Elak Sentuh Pelakon Wanita

Semakin ramai artis dilihat mula berhijrah termasuk pelakon Yusuf Bahrin yang dilihat mula menunjukkan minat ke arah keagamaan.

Menerusi satu perkongsian, Yusuf sempat meluangkan masa hujung minggu mengikuti kuliah Dhuha di Putrajaya pada Sabtu lalu.

BACA: Yusuf Bahrin Kagum Isteri Kuat Hadapi Ujian, Istiqamah Tutup Aurat

“Ini kali pertama saya sertai kuliah Dhuha anjuran Perbadanan Putrajaya, penceramah jemputan adalah ustaz Wadi Annuar.

“Dah lama nak pergi tapi tak ada kesempatan. Saya buat ini kerana Allah sebab buatkan saya sedar kehidupan ini sebenarnya mengingatkan mati dan akhirat yang kekal.

“Sebelum ini saya leka dengan dunia sehingga lupa pasal akhirat. Sedangkan kita perlukan bekalan dan persediaan untuk ke sana,” katanya.

Kini bergelar suami, Yusuf berkata dia sedar tentang peranan seorang pemimpin dalam rumah tangga dan cuba untuk memperbaiki diri serta membimbing isterinya, Zizi Kirana je jalan Allah.

“Apabila dah jadi suami, diri sendiri kena betul kerana tak mahu pengikut jadi songsang. Suami adalah cerminan isteri dan isteri akan sedar, dia pun akan ikut,” katanya.

Ditanya mengenai kerjaya lakonannya, Yusuf berkata dia akan cuba membataskan diri dalam pergaulan serta mengelak daripada bersentuhan dengan pelakon wanita.

“Saya ada satu drama ni dah habis penggambaran sebelum PKP hari tu. Masa tu saya belum kahwin dan masih tak tahu (batas pergaulan).

“Saya hanya fikir pasal kerja, jadi benda tu haram, ada scene sentuhan. Tapi sekarang saya dah faham sikit-sikit, saya kena jaga perkara itu.

“Untuk masa akan datang kalau ada babak sentuhan saya akan beritahu pengarah, lagipun saya dah kahwin kena hormat isteri, kalau dialog je tak mengapa,” katanya.


Tular Video Lelaki Berbaju Nikah Mirip Tauke Jambu, Netizen Tanya Kahwin Lagi Ke?

Sejak petang tadi, tular video di aplikasi Tiktok seorang lelaki mirip pelawak Tauke Jambu berbaju Melayu putih bersama seorang wanita seperti pasangan pengantin.

Video itu dikongsikan seorang pengguna TikTok dikenali sebagai @piddyys memuat naik video tersebut yang diambil daripada IG Story.

Video tersebut turut disertakan kapsyen ucapan tahniah kepada pengantin perempuan serta mendoakan agar wanita itu hidup bahagia disamping suami tercinta.

Susulan video tular itu, rata-rata netizen membanjiri ruangan komen Instagram Tauke bertanyakan mengenai kesahihan video lelaki miripnya itu.

Tidak kurang juga ada yang mengatakan Tauke sedang menjalani penggambaran drama. Malah, Tauke dilihat ada memuat naik gambarnya memakai baju Melayu putih petang tadi.

Apa pun sama-sama kita nantikan kesahihan mengenai perkara itu daripada tuan badan sendiri. Tauke mendirikan rumah tangga dengan Nadia Muhd Effendi pada 2017 dan dikurniakan dua orang cahaya mata.


Cikgu Tak Vaksin Diasingkan Duduk Stor Zink, Rita Rudaini Marah Sekolah Di Perak

Nampaknya, nama Rita Rudaini sekali lagi menjadi bualan ramai apabila meluahkan rasa tidak puas hati berikutan cikgu yang menolak vaksin ditempatkan di stor zink di sebuah sekolah menengah di Perak.

Rita turut menyindir kakitangan sekolah yang masih takut dengan golongan yang tidak vaksin meskipun mereka sudah lengkap dua dos vaksin.

BACA: Rita Rudaini Dakwa Diri Insan Terpilih Sebab Tuhan Buka Mata

“Aiik? Dah kena 2 dose pon goyang dengan cikgu tak vaksin ke cik pengetua dan cikgu-cikgu lain? Nanti mati pegang bendera,” tulisnya.

Rita turut memuat naik video dikongsikan oleh seorang guru yang mendedahkan tindakan zalim petadibir sekolah berkenaan apabila diasingkan di satu bilik stor yang asalkan merupakan bilik stor Pendidikan Jasmani.

“Assalamualaikum, saya Cikgu Hafizan SMK St Michael, Ipoh Perak. Jadi sepertimana yang kita tahu, saya diasingkan, jadi saya diberikan satu bilik untuk saya tinggal, duduk berasingan.

“Saya dah cuba masuk ke dalam bilik itu. Cuma ada meja dan tidak ada apa-apa kerusi. Ada kipas, tapi tiada plug untuk saya gunakan sewaktu menggunakan laptop dan sebagainya. Bilik itu diperbuat daripada zink. Saya masuk sekejap sahaja. Sangat panas,” kata guru tersebut.

Terdahulu, Rita mendakwa dirinya insan terpilih kerana Tuhan membuka matanya untuk menolak pengambilan vaksin. Sebelum ini, Rita berkata dia bukan seorang anti vaskin namun lebih selesa digelar prosafe.


Pakai Baju Ketat, Ameera Khan Dituduh Buat Rawatan Besarkan Payudara?

Di antara adik-beradik selebriti Neelofa, Ameera Khan atau lebih dikenali dengan nama Little Miss Khan antara yang paling popular. Boleh dikatakan Ameera sering menjadi perhatian di media sosial biarpun bukan seorang selebriti.

Baru-baru ini, foto dimuat naik oleh Ameera menjadi perhatian ramai mamaparkan dirinya mempromosikan sebuah beg jenama mewah antarabangsa.

Apa yang menjadi bualan adalah pakaian yang dipakai oleh gadis itu yang dilihat agak ketat sehingga didakwa menonjolkan benda yang tidak sepatutnya.

Tidak kurang juga ada yang mendakwa Ameera membuat rawatan besarkan payudara kerana ianya kelihatan besar

Seperti sudah dijangka, ada juga netizen yang mengaitkan tindakan Ameera yang berpakaian mencolok mata itu dengan abang iparnya, PU Riz.


Kenal Emak Tapi Kahwin Dengan Anak, Shidee Ambil Masa Berbulan Pulih Hubungan Dengan Mentua

Muncul kembali apabila menyertai Gegar Vaganza musim kelapan (GV), kisah cerita perkahwinan penyanyi Shidee yang kononnya tidak mendapat restu kembali menjadi perhatian.

Malah, pasti ramai yang tertanya-tanya bagaimanakah kehidupan Shidee apabila pada awalnya mendapat tentang daripada ibu mertua.

BACA: Aliff Aziz, Adibah Noor, Fazley Yaakob Antara 13 Bintang Gegar Vaganza 8

Shidee atau nama sebenarnya Rashid Abdul Wahab, meluahkan rasa syukur apabila segala kekecohan yang melanda sekitar awal tahun 2010 itu dapat dikawal dengan baik.

“Ya saya memang terpalit kontroversi dulu dan saya tidak rasa apa-apa pun kalau ada orang nak korek cerita lama, korek la tak ada apa pun. Bagi saya itu semua perjalanan hidup, dulu ramai orang kata saya bercinta dengan mak mertua saya,” katanya.

Pada Februari 2010, kecoh apabila perkahwinan Shidee bersama Siti Fairunnisa Aziz yang ketika itu berusia 22 tahun tidak direstui ibu mentuanya, Jamaliah Hassan.

Shidee dikatakan pada awalnya berkenalaan dengan Jamaliah namun berkahwin dengan anak wanita itu. Bagaimanapun, Shidee menafikan dakwaan pernah menjalin hubungan dengan mentuanya sendiri.

“Sebenarnya itu (tuduhan) tak ada, tak wujud pun. Tapi tak tahu la kalau mak mentua saya pada waktu itu ada hati dan perasaan dengan saya, itu terpulang hak dia. Tapi saya tak ada langsung perasaan dengan dia,” katanya.

Dalam pada itu, Shidee berkata segala salah faham dapat diselesaikan secara baik dan mereka kini hidup harmoni. Ujarnya, dia tetap menghormati ibu mentuanya sama seperti ibunya sendiri.

Shidee dan Siti Fairunnisa berkahwin pada 1 Februari 2010 dan dikurniakan tiga orang cahaya mata.


Muntah Berterusan, Janna Nick Masuk Hospital

Selepas kekasih hatinya, Dini Schatzmann dimasukkan ke hospital selepas mengalami demam dan jangkitan kuman, Janna Nick pula dimasukkan ke hospital apabila turut menerima nasib sama.

Memetik laporan Kosmo!, Janna disahkan menghidap vertigo berikutan keadananya tidak berapa sihat dan mengalami muntah berterusan.

BACA: Baru Menang Bintang Paling Popular, Janna Nick Terkangkang Pula Dah

“Doktor kata saya menghidap vertigo. Sebelum ini memang tak pernah ada simptom-simptom sebegitu. Sudah empat hari saya tak boleh makan, muntah berterusan, tak boleh berdiri dan tak boleh imbang badan dengan betul.

“Bila berdiri lama sikit saja rasa nak pitam, kepala rasa sakit dan tak selesa. Rasa seperti di awan-awangan,” katanya.

Dalam pada itu, Janna berkata doktor sudah pun memberinya sejenis ubat tahan sakit bagi elakkan daripada terus muntah dan kembalikan selera makan.

“Sekarang ini doktor dah check (periksa) dan bagi saya ubat yang sesuai dengan apa yang saya hadapi. Tadi pun dah selesai buat ujian Pengimejan Resonans Magnetik (MRI), jadi masih tunggu keputusan.

“Bila saya boleh keluar dari wad itu belum tahu lagi. Sebab doktor masih pantau dan beritahu saya perlukan rehat secukupnya,” ujarnya.

Pagi tadi, Janna memuat naik perkongsian memaparkan dirinya berada di sebuah hospital namun memaklumkan keadaannya baik-baik sahaja.


Bosan Imej Lama, Ammar Titan Puas Hati Dapat Warna Rambut

Bosan dengan imej yang sama sahaja, pelakon dan pelawak Ammar Titan mahu tampil kelainan apabila mengambil langkah berani dengan mewarnakan rambutnya.

Pertama kali menukar warna rambut, menurut Ammar tindakannya itu ternyata mengejutkan keluarga dan peminatnya. Namun, Ammar meluahkan rasa syukur setakat ini tiada yanag mengecamnya.

“Saja mencuba bawa kelainan untuk diri kita. Bosan tengok warna rambut hitam saja jadi kita carilah apa yang boleh buat. Memang dari dulu nak warna ash grey macam ni. Tengok rambut Awal Ashaari pun nampak cantik juga.

“Ibu dan ayah saya pun terkejut tengok. Setakat ini Alhamdulillah tak ada lagi orang kecam, biarlah selagi kita tak buat jahat tak perlulah nak fikir apa kata orang,” katanya.

Dilihat aktif dengan aktiviti kecergasan dan menjaga tubuh badan, Ammar berkata dia berjaya mendapatkan bentuk badan idaman serta menjadikan Norman Hakim dan bintang Bollywood, Shah Rukh Khan sebagai inspirasi.

“Dalam usia begini saya nak cuba kelainan tapi dalam masa sama menjadi diri sendiri. Orang yang banyak memberi inspirasi kepada saya ialah Norman Hakim dan Shah Rukh Khan.

“Saya bukan nak buat badan sampai jadi besar sangat, cuma nak sihat. Kalau dapat badan cantik itu semuanya pakej atas usaha menjaga pemakanan dan disiplin kecegasanyang saya lakukan,” katanya.


Golongan OKU & Wanita Menjadi Sasaran Utama Pencapaian 100 Hari KPWKM

Dalam membincangkan pelan 100 hari Kementerian Pembangunan Wanita, Keluarga dan Masyarakat (KPWKM), golongan OKU dan Wanita antara yang dibangkitkan oleh Menteri Wanita dan Keluarga, YB Rina Mohd Harun.

Menurut beliau ada beberapa ciri yang akan dititiberatkan lagi mengenai golongan ini.

Selain daripada ciri khas yang ada pada Kad OKU fizikal iaitu lekukan “V” di sebelah kanan muka hadapan kad. Kad OKU digital dalam bentuk QR Code ini juga akan memudahkan ketersampaian OKU kepada semua kemudahan yang mengaplikasi QR code.

Selain itu, Kempen Pendaftaran OKU dan Program Pendampingan Sosial juga akan diadakan bagi memastikan lebih ramai golongan khas ini memperbaharui Kad OKU mereka.

Tidak ketinggalan, isu wanita juga diketengahkan dalam pelan Pencapaian 100 hari KPWKM kali ini. Talian Tol Free Helpline Family Care ditubuhkan bagi mendorong golongan wanita yang selama ini dikongkong dan dianiaya tanpa pengadilan, pembelaan dan juga perhatian yang berhak untuk mereka.

Lebih-lebih lagi pada musim PKP ini, ternyata angka keretakan rumah tangga semakin membarah.

Usaha penubuhan talian ini bagi menggelakkan hal rumahtangga dijaja di media sosial tanpa sebarang pengawasan dan ini juga adalah bantuan awal untuk sesi kaunseling keluarga.

Disamping itu, penubuhan Skuad Waja juga menjadi satu rujukan bagi golongan yang sering menjadi mangsa keganasan rumahtangga.

Dengan kehadiran modul Skuad Waja yang diketengahkan oleh Jabatan Pembangunan Wanita dan Insitut Sosial Malaysia, ia dapat memberi tumpuan kepada penyampaian ilmu dan kemahiran asas psikologi dalam usaha meningkatkan keseimbangan kendiri, keluarga, komuniti setempat dan masayarakat.

Dalam era yang semakin maju ini, wanita kali ini tidak hanya menghayut buaian, malah turut bangkit bersama dalam mencari rezeki dengan mencuburi bidang perniagaan.

Dapat dilihat sepanjang tempoh PKP, rata-rata wanita di Malaysia melakarkan kejayaan dengan memiliki ‘gaji’ hasil dari titik peluh sendiri.

Fenomena ini mendapat perhatian YB Rina dan ini ternyata Inisiatif Wanita [email protected] yang disebut dalam pelan 100 hari ini bakal memberi ganjaran buat wanita.

Terutamanya daripada golongan suri rumah, B40, M40, wanita yang menjadi Ketua Isi Rumah (KIR) termasuklah ibu tunggal mahupun wanita yang ingin membantu keluarga mencari pendapat lebih.

Di bawah inisiatif ini, satu laman rasmi diwujudkan. Di mana laman rasmi ini mengandungi maklumat agensi serta syarikat yang menawarkan peluang kepada wanita untuk menjana pendapatan.

Dengan adanya pelan sebegini, kita semua dapat melihat keberkesanan Pelan 100 Hari KPWKM buat golongan OKU dan wanita. Dengan adanya inisatif sebegini golongan ini tidak lagi dipandang rendah dan tidak lagi hidup dalam dunia mereka sendiri.


Sibuk Jaga Anak, Berat Ayda Jebat Turun Sampai 45 Kg

Hampir dua bulan bergelar ibu, pelakon dan penyanyi Ayda Jebat mengakui melalui fasa mencabar untuk menguruskan anak serta proses berpantang.

Kata Ayda lagi, beratnya turun mendadak sehingga 45 kilogram kerana sibuk menguruskan anak. Bagaimanapun, Ayda berkata dia gembira dapat melihat anaknya didepan mata.

“Jujurnya memang saya gembira dapat tengok anak, dapat main dengan dia dan dapat memanjakannya. Ibu mana di dunia ini yang tak bahagia apabila sudah ada penceria dalam keluarga kan?

“Tapi disebabkan semua hal tentang anak saya cuba usaha untuk uruskan, berat badan saya pun turun dengan mendadak. Mungkin letih kot, saya sendiri terkejut sebab saya tak diet pun.

“Tak sangka pula, sebab apa yang lakukan hanyalah jaga Ana, berpantang dan makan banyak. Mungkin juga sebab menyusu badan, sebab tahu-tahu berat turun sampai 45 kg,” katanya.

Kata Ayda lagi, dia tidak kisah penat asalkan dapat bersama anaknya setiap masa. Ayda turut meluahkan rasa syukur suaminya, Nabil Mahir banyak membantunya untuk menjaga dan menguruskan anak mereka.

“Saya gembira habiskan masa dengan Ana, tak kisahlah penat sikit, asalkan kami dapat melihat anak setiap masa dan menguruskan keperluannya.

“Kalau nak tahu Nabil banyak jaga Anak. Memang kalau boleh semua hal tentang anak Nabil akan cuba settlekan. Most of the time pun Nabil yang jaga, dia suruh saya rehat. Tapi saya pula yang kurus,” katanya.


Hadiahkan Ibu Beg LV RM14,200, Nubhan Tiada Niat Menunjuk

Baru-baru ini, penyanyi Nubhan berkongsikan video menghadiahkan ibu tercinta, Badariah Omar, 76 tahun beg tangan jenama Louis Vuitton (LV) berharga RM14,200.

Nubhan berkata ibunya yang dikenali sebaga Omak Jenny di kalangan pengikut Instagram terkejut dengan harga beg tangan tersebut.

BACA: Tak Perlu Saman, Nubhan Harap Siti Nordiana & Rakan Artis Berdamai

“Selepas saya membeli beg itu mak begitu terkejut dan tak sangka dekat dunia ini ada beg yang berharga sebegitu. Dia terkedu dengan nilai beg yang dipilihnya itu.

“Sebenarnya dalam perjalanan pulang ke rumah beberapa kali dia tanya kepada saya adakah benar harga beg itu RM14,200 dan menganggap saya ‘gila’ kerana membeli beg itu untuk dirinya.

“Sebelum ini saya memang selalu hadiahkan mak barang tapi dia tak tahu nilai barang berkenaan. Tapi kali ini saya bawa mak ke butik untuk dia pilih mengikut cita rasanya,” katanya.

Nubhan berkata video dikongsikannya itu bukan niat untuk menunjuk tetapi mahu membalas jasa ibu tercinta dan sudah lama berhasrat untuk menghadiahkan beg tangan buat ibunya.

“Saya memang sudah lama berhajat nak hadiahkan mak beg. Sebelum ini, saya belikan saja beg mengikut cita rasa saya, tapi kali ini saya bawanya bersama dan dia lihat sendiri harga beg terbabit.

“Saya tak sangka video spontan mak mendapat maklum balas positif. Ramai yang mendoakan mak dan seronok melihat video terbabit,” katanya.

Dalam pada itu, Nubhan turut meluahkan rasa syukur apabila perkongsiannya itu turut memberi inspirasi dan keinsafan kepada pengikutnya untuk membalas jasa ibu bapa mereka.

“Saya bersyukur apabila ramai yang terkesan dan ingin membalas budi ibu bapa mereka . Sekurang-kurangnya perkongsian video saya memberi manfaat kepada orang ramai. Tidaklah dianggap syok sendiri,” katanya.


“Semalam Saya Terlalu Gementar, Emosi Fikir Anak-Anak”

Sejak semalam hangat diperkatakan mengenai persembahan penyanyi Datuk Fazley Yaakob pada minggu pertama Gegar Vaganza musim kelapan (GV8).

Rata-rata netizen mengatakan vokalnya lebih sedih daripada lagu dan seperti menyanyi di pusat karaoke. Tidak kurang juga, ada yang mengatakan lebih baik jika Fazley menjadi cef sahaja.

Menerusi satu perkongsian di Instagram, Fazley memohon maaf jika persembahannya malam tadi kurang memuaskan kerana dia terlalu gementar apatah lagi sudah 10 tahun tidak menyanyi di pentas besar.

“Memang gementar habis. Sekian lama tak menyanyi atas pentas besar. Hanya menyanyi sambil memasak di dapur. Sekian lama tidak menyanyi atas pentas besar, hanya menyanyi sambil memasak di dapur.

“Maafkan saya buat mereka yang hampa, terima kasih buat mereka yang memahami. Syukur buat mereka yang masih sudi memberikan semangat,” tulisnya.

Kata Fazley lagi, dia tidak dapat mengawal perasaannya dan sedikit emosi kerana terkenangkan anak-anak. Ujarnya, dia akan berusaha untuk membuat lebih baik di minggu hadapan.

“Saya terlalu gementar dan sedikit emosi terkenangkan anak-anak. Insya-Allah, minggu hadapan akan lebih baik,” katanya.

Semalam, Fazley yang menyanyikan lagu Asmara Ini mendapat kutipan markah paling rendah iaitu sebanyak 53.6 peratus.


Che Ta Tolak Tawaran Jadi Ibu Remy Ishak

Meskipun sebelum ini terbuka jika ditawarkan watak sebagai ibu, namun pelakon Rozita Che Wan terpaksa menolak satu tawaran watak sebagai ibu kepada pelakon Remy Ishak.

Menurut Che Ta, dia terpaksa menolak kerana mengambil kira soal realistik. Kata Che Ta gandingan tersebut disifatkan tidak logik apatah lagi Remy terlalu matang untuk membawa watak sebagai anaknya.

BACA: Isu Fitnah Diva AA, 4 Jam Che Ta Beri Keterangan Kepada Polis

“Saya okey saja watak ibu, tapi tidaklah sampai tahap pelakon yang jadi anak itu dewasa sangat. Saya pun selalu dapat watak ibu dan ia bukan isu besar. Kalau nak digandingkan pelakon watak ibu dan anak, biarlah logik akal,” katanya.

Terdahulu, Cik Ta dan Remy sudah beberapa kali digandingkan di dalam beberapa buah projek dan kebanyakannya membawa peranan sebagai kekasih.


Sufian Suhaimi Akui Sedia Untuk Berkahwin

Usianya kini sudah mencecah 29 tahun, penyanyi Sufian Suhaimi berkata jika sudah bertemu dengan calon yang sesuai dia tidak mahu berlengah dalam urusan perkahwinan.

Sudah bersedia untuk mendirikan rumah tangga, Sufian berkata jika bertemu jodoh sesuai dan serasi dia akan terus berkahwin.

BACA: Jasmine Suraya Akui Sufian Suhaimi Ada 70 Peratus Ciri Lelaki Idamannya

“Tuhan itu sangat adil dan Dia pastikan akan memberikan rezeki yang seimbang buat hambaNya. Ada orang dikurniakan rezeki bertemu jodoh awal, ada orang dikurniakan rezeki kerjaya, kawan-kawan dan keluarga yang baik.

“Kalau cakap pasal kahwin, saya ini bersedia saja. Bila-bila masa sudah bertemu jodoh yang sesuai, dapat restu ibu bapa, ada keserasian, kita jalan,” katanya.

Bagaimanapun, Sufian berkata dia tidak mahu terburu-buru dalam urusan tersebut walaupun sudah bersedia kerana selesa dengan kehidupannya kini.

Ditanya mengenai ciri-ciri wanita yang diiamkannya, Sufian berkata dia tidak meletakkan penanda aras yang terlalu tinggi.

Sufian berkata cukuplah wanita itu sedap mata memandang dan apabila bersamanya hati terasa tidak terbeban dan saling mencukupi.


“Jika Mara Ke Peringkat Akhir GV8, Mungkin Saya Akan Buka Topeng”

Sebut sahaja nama Bandi Amuk, pasti ramai tahu penyanyi rock itu sangat sinonim dengan topeng yang dipakainya sejak 23 tahun lalu.

Namun, Bandi berkata dia tidak menolak kemungkinan akan membuka dan tidak akan lagi memakai topeng. Katanya lagi, jika mara ke peringkat akhir, Gegar Vaganza, dia mungkin akan membuka topeng.

“Bukan berjanji, tetapi InsyaAllah, seandainya saya berjaya mara ke peringkat akhir atau berada di tangga teratas dalam pertandingan Gegar Vaganza musim ke-8 (GV8), kemungkinan saya akan buka topeng.

“Sebenarnya, ada yang pernah tahu siapa saya. Sebelum ini pun pernah buka topeng, cuma tidak untuk program-program siaran langsung atau depan umum. Tapi, jika ada rezeki Allah SWT kurniakan saya untuk mara ke peringkat akhir GV8, InsyaAllah saya akan buka.

“Tak nak terlalu berharap jadi juara. Kalau ada, kira bonus. Dalam umur begini, saya akui banyak benda yang menyekat diri dan karier untuk berkembang,” katanya.

Meskipun amat sayang dengan karakter bertopeng yang sudah sebati dengan dirinya, Bandi berkata dia perlu bersikap realistik jika mahu membuka lebih banyak peluang dalam kerjaya seninya.

“Disebabkan topeng, ada banyak perkara yang membuatkan saya terpaksa tolak. Ada orang pernah hadir dengan tawaran berlakon buat drama, teater sebelum ini.

“Sebab itulah, rasanya, dengan usia sekarang, sudah tiba masanya untuk saya buka topeng ini. Bukan sebab sudah penat, tetapi ini demi membuka lebih banyak peluang lain dalam bidang seni ini untuk saya,” katanya.


Suami Puteri Aishah Dipuji Segak, Iras Putera Mateen

Semalam, pelakon Puteri Aishah selamat diijabkabulkan dengan jejaka pilihan hati, ahli perniagaan, Muhammad Firdaus di sebuah hotel terkemuka di ibu negara.

Rata-rata netizen memuji pasangan pengantin itu yang dilihat sama cantik sama padan. Lebih menjadi perhatian netizen suami Puteri Aishah yang mempunyai rupa paras yang segak.

Tidak kurang juga ada yang mengatakan ahli perniagaan berusia 28 tahun itu mempunyai wajah seiras Putera Sultan Brunei Sultan Hassanal Bolkiah iaitu Pengiran Muda Abdul Mateen. Malah, ada yang mengatakan wajah suami Puteri Aishah itu seperti pelakon di dalam drama Thailand.

Pada majlis semalam, Puteri Aishah menerima mas kahwin RM300 berserta lima dulang hantaran daripada pihak lelaki, pihak perempuan menyerahkan tujuh dulang. Bagaimanapun, jumlah wang hantaran dirahsiakan atas permintaan keluarga.


Nikah Usia Muda, Haqiem Rusli Belum Sedia Nak Timang Anak

Selamat diijabkabulkan dengan gadis pilihan hati, Anis Sofea Jumaat lalu, penyanyi Haqiem Rusli berkata dia dan isteri belum sedia lagi untuk menimang cahaya mata.

Menerusi video dimuat naik di TikTok oleh Ayzayyn, Haqiem berkata mereka ada berbincang mengenai perkara itu dan isterinya belum bersedia memandangkan baru sahaja berusia 19 tahun.

“Bila bincang pasal anak ni, kami tak ready lagi sebab Sofea sekarang umur baru 19 tahun dan saya pun baru 23 tahun,” katanya.

Jawapan Haqiem itu mendapat pelbagai reaksi netizen yang memuji perancangan penyanyi itu apatah lagi berkahwin di usia muda.

Dalam pada itu, ramai mendoakan agar perkahwinan pasangan itu kekal hingga ke akhir hayat serta mengatakan apa yang lebih penting menghalalkan hubungan terlebih dahulu.


“Saya Tak Pernah Rancang Hati Untuk Suka Wanita Berusia”

Sebelum ini hangat diperkatakan mengenai kisah cinta usahawan sensasi, Ahmad Iqbal Zulkifli dengan jutawan kosmetik, Datuk Seri Vida yang tidak kesampaian.

Iqbal berkata dia tidak pernah merancang untuk jatuh hati dengan wanita berusia. Kata Iqbal lagi, semuanya berlaku secara tiba-tiba.

“Saya tidak pernah rancang hati saya untuk suka kepada wanita usia berapa. Mungkin disebabkan sejak kanak-kanak saya lebih suka bergaul dengan golongan lebih dewasa,” katanya.

Kata Iqbal lagi, dia juga tidak pernah berharap seseorang pasangan itu membantunya dalam hal-hal kerja kerana apa yang penting pasangan yang menenangkan.

“Apa yang saya gambarkan mahu isteri yang suri rumah pun tidak kisah asalkan dapat mendampingi dan menenangkan.

“Saya suka manjakan pasangan. Macam mana saya belikan barangan kucing pun sudah lebih banyak berbanding untuk diri sendiri, begitulah mungkin untuk isteri nanti. Apa pun saya cuba mengenali sesiapa sahaja,” katanya.

Terdahulu, Iqbal berkata dia sudah tawar hati untuk meneruskan perkahwinan dengan Vida, malah sudah membatalkan dewan hotel untuk majlis mereka.


Suara Dikritik Sumbang, Netizen Suruh Fazley Yaakob Masak Je

Semalam, Gegar Vaganza musim kelapan (GV8) membuka tirainya malam tadi menyaksikan 13 peserta menyanyikan lagu mereka sendiri minggu pertama.

Pada konsert minggu pertama itu, Datuk Fazley Yaakob yang menyanyikan lagu Asmara Ini mendapat markah terendah, bagaimanapun, tiada penyingkiran semalam.

BACA: Aliff Aziz, Adibah Noor, Fazley Yaakob Antara 13 Bintang Gegar Vaganza 8

Diruangan komen YouTube Astro Gempak semalam, penonton tidak melepaskan peluang mengkritik persembahan cef selebriti itu yang dikatakan sumbang.

Malah, ada yang mengatakan vokalnya lebih sedih daripada lagu dan seperti menyanyi di pusat karaoke. Tidak kurang juga, rata-rata netizen mengatakan adalah lebih baik jika Fazley menjadi cef atau terus memasak sahaja daripada menyanyi.

Semalam, penyanyi Aliff Aziz mendapat markah tertinggi. Persembahan 13 peserta diadili oleh tiga juri tetap iaitu Datuk Syafinaz Selamat, Datuk Ramli MS dan Hetty Koes Endang.


Lana Nodin Puji Florida, Tak Ada SOP & Tak Wajib Vaksin

Meskipun sudah dua bulan berada di Amerika Syarikat, namun ada sahaja kontroversi terpalit pelakon Lana Nodin yang lantang bersuara mengenai diskriminasi buat mereka yang tidak mahu mengambil vaksin.

Terbaru, Lana ada memuat naik status memuji Florida dimana tiada paksaan untuk rakyatnya mengambil vaksin. Kata Lana lagi, di sana tiada peningkatan kes Covid-19 atau SOP. Malah, Lana turut tag pelakon Rita Rudaini pada entri itu.

“This is the truth…Haa @ritrud727.. kan kami dah cakap sini tak orang nak paksa hampa nak pakai ka ambik ka, takde pun kes Covid-19 melambung sampai 6k sehari walaupun takde SOP langsung,” tulisnya.

Dalam pada itu, Lana berkata hospital di sana tidak sesak walaupun kadar pengambilan vakin rendah dan adakalanya tiada kes kematian dicatatkan.

Seperti sudah dijangka, status Lana itu menimbulkan rasa kurang senang netizen yang tampil membidas pelakon itu tidak membandingkan sutuasi di Malaysia serta memintanya supaya sedar diri.

Tidak hanya berdiam diri, Lana bertindak menghentam semula individu berkenaan serta memuat naik wajah individu tersebut di Insta Story miliknya.

Lana turut menyindir segelintir netizen yang mengatakan dirinya sendu tetapi masih sibuk mahu mengikuti perkembangan terbaru tentang dirinya.

Terdahulu, Lana dan keluarga terbang ke Amerika Syarikat pada pertengahan September lalu dan akan pulang ke Malaysia selepas semua urusan keluarga sebelah suaminya selesai kelak.


Ditemubual BBC, Sajjad Dakwa Dirinya Dianiaya

Umum mengetahui, usahawan kosmetik Sajat atau nama sebenarnya Muhammad Sajjad Bin Kamaruz Zaman kini meneruskan kehidupan barunya di Australia.

Menerusi satu temubual bersama media antarabangsa popular BBC News, Sajat mengakui terpaksa melarikan diri dari Malaysia selepas mendakwa dikasari pegawai Jabatan Agama Islam Selangor (JAIS).

“Saya perlu larikan diri sebab saya dilayan dengan kasar, dipukul serta digari di hadapan ibu bapa dan ahli keluarga.

“Saya rasa malu dan sedih. Saya berikan kerjasama, tetapi mereka tetap menganiaya saya. Mungkin sebab mereka lihat saya sebagai wanita transgender, jadi mereka tidak kisah saya dipukul.

“Sebagai wanita transgender, kami juga mempunyai perasaan dan layak menikmati kehidupan seperti individu normal lain. Saya percaya sebagai seorang muslim, saya mempunyai hak untuk menyatakan agama saya dengan cara sendiri,” katanya.

Dalam temubual itu, Sajat juga menegaskan dia tidak akan lagi pulang ke Malaysia kerana didakwa ditindas oleh orang ramai serta tidak boleh menjadi diri sendiri dinegara sendiri.

“Saya rasa saya tidak akan kembali ke Malaysia kerana tiada kedamaian saya berada di sana. Apabila saya berada di sini (Australia), saya lebih bebas untuk menjadi diri saya sebagai transwoman,” katanya.


“Tak Mudah Untuk Anak Teruna Terima Saya, Tak Tahu Boleh Bagi Zuriat Lagi Atau Tidak”

Kini bergelar isteri kepada pengurus sendiri, pelakon Jasmin Hamid berkata dia seolah masih bermimpi apatah lagi tidak pernah mempunyai perasaan istimewa terhadap jejaka itu.

Hampir lapan tahun bergelar pembantu peribadinya, Jasmin berkata semuanya bermula apabila suaminya, Nazmir Abd Rahim, 35 tahun, yang mahu menjaganya lebih daripada seorang pengurus.

“Kami tak pernah bercinta, orang kata bercinta lepas kahwin saja. Lagi pun dia dah jaga saya selama lapan tahun sebagai PA, dia tahu baik dan buruk saya.

“Dia kata daripada saya jaga akak ni sebagai artis, baik saya jaga secara halal. Dia panggil kakak tau sebab kita awalnya macam adik dan kakak.

“Its not easy for me. Sebab sebelum ni saya tidur sendiri sekarang saya kena share everything. Dia tahu saya ni macam harimau, jadi dia je dapat jinakkan saya,” katanya.

Hanya meminta sepersalinan alat solat sebagai hantaran, Jasmin berkata dia tidak mahu membebankan suami sebaliknya mahu memudahkan segala urusan.

“Orang kata ukur baju di badan sendiri, say tahu kerja dia sebagai apa. Kalau dia nak ke level saya memang susah la untuk dia.

“Rezeki di tangan Allah, dia pun bukan datagn daripada keluarga kaya. Malah kalau dia kaya sekalipun saya akan tetap minta itu juga,” katanya.

Dalam pada itu, Jasmin meluahkan rasa syukur anak-anaknya dapat menerima kehadiran orang baru dalam keluarga namun akui bukan mudah kerana tidak pasti sama ada dia boleh berikan zuriat lagi atau tidak.

“Sampai sekarang saya tak percaya ni, aku tengok muka dia, dia tengok muka aku, lepas tu tanya betul ke ni?

“Its not easy untuk anak teruma terima saya, yang tak tahu sama ada boleh berikan zuriat lagi atau tidak,” katanya.


Tak Dera Emosi & Fizikal, Suami Nynaa Harizal Ada Bukti Kemesraan Mereka

Rela untuk melepaskan isterinya jika mengikut prosedur yang betul, bagaimanapun suami kepada pelakon Nynaa Harizal, Mohamed Fahmi berkata sehingga kini dia belum berjaya mendengar sendiri pengakuan daripada mulut isterinya.

Kata Fahmi lagi, dia turut meminta isterinya untuk berjumpa dan berbincang kerana dia sebagai suami akan berusaha untuk mencari jalan penyelesaian.

BACA: Suami Dedah Nynaa Harizal Letak 7 Syarat Jika Mahu Berjumpa

“Saya lelaki, kalau perempuan sudah tak nak, untuk apa saya mahu terus kekal berada dalam perhubungan itu. Tetapi sebagai suami, saya akan berusaha cari jalan penyelesaian.

“Datanglah berjumpa saya, berbincang di rumah yang kita duduki selepas berkahwin. Bukan di rumah keluarga dia atau keluarga saya. Kalau tidak, jumpa di luar pun tak apa.

“Berbincang untuk cari jalan penyelesaian bersama. Kalau betul nak cerai, buat cara baik. Dia failkan penceraian cara baik, tetapi tindakannya tidak seiring,” katanya.

Dalam pada itu, Fahmi berkata tindakan isterinya meminta untuk bercerai disifatkan sangat mendadak serta berharap rumah tangga yang baru dibina selama tiga bulan itu dapat diselamatkan.

“Antara alasan Nynaa untuk bercerai adalah kami tiada persefahaman dan saya telah menderanya secara emosi dan fizikal. Kami baharu dua bulan berkahwin, semuanya masih manis lagi.

“Kami tak pernah bertengkar atau bergaduh besar. Saya tak pernah menghalangnya untuk keluar bekerja, termasuk berjumpa rakan,” katanya.

Fahmi berkata dia mempunyai bukti kemesraan mereka sepanjang tempoh kehidupan berumah tangga. Malah, sebelum isterinya dibawa ke Johor mereka masih mesej seperti biasa.

“Malah enam jam sebelum Nynaa di bawa ke Johor, kami masih bermesej seperti biasa. Dia (Nynaa) siap tanya saya sama ada nak makan kerana dia nak bungkuskan makanan yang banyak di lokasi.

“Cuma, peguam nasihatkan saya tak dedahkan semua itu kerana tak mahu mengganggu prosiding mahkamah. Tiba masanya, saya akan kongsikan agar semua orang boleh menilai,” ujarnya.

Terdahulu, Nynaa menafikan dakwaan dirinya diculik oleh keluarganya sebelum dia membuat tuntutan cerai.


Puteri Aishah Sah Bergelar Isteri Ahli Perniagaan

Tahniah diucapkan kepada pelakon Puteri Aishah yang selamat diijabkabulkan dengan jejaka pilihan hati, ahli perniagaan Muhammad Firdaus, di Ballrooms JW Marriot Kuala Lumpur, 11.15 pagi tadi.

Puteri Aishah Sulaiman dinikahkan oleh jurunikah, Ustaz Mohd. Abdul Nasir Abdullah dengan disaksikan bapanya, Sulaiman Abd. Rahman.

Pada majlis tersebut, Puteri Aishah menerima mas kahwin RM300 berserta lima dulang hantaran daripada pihak lelaki, pihak perempuan menyerahkan tujuh dulang. Bagaimanapun, jumlah wang hantaran dirahsiakan atas permintaan keluarga.

Meluahkan rasa syukur majlis akad nikah dipermudahkan, Puteri Aishah berharap ikatan perkahwinan dibina kekal hingga ke akhir hayat.

“Alhamdulillah, majlis dirancang berjalan lancar selepas beberapa kali ditangguh akibat pandemik Covid-19. Saya bersyukur apabila impian kami untuk melihat perkahwinan ini disaksikan oleh keluarga kedua belah pihak tercapai.

“Saya dan suami juga memohon maaf kerana tidak dapat menjemput rakan-rakan artis yang lain atas sebab Perintah Kawalan Pergerakan Pemulihan (PKPP),” katanya.

Mengakui suaminya memiliki setiap ciri lelaki idamannya, Puteri Aishah berkata Firdaus seorang yang mengutamakan keluarga serta menyokongnya untuk terus berlakon.

“Sepanjang dua tahun mengenali Firdaus, saya menyukai keperibadiannya. Dia seorang yang baik dan mengutamakan keluarga. Dia sangat menyayangi dan meletakkan keluarganya nombor satu.

“Malah, dia juga sentiasa menyokong minat saya dalam bidang lakonan. Dia juga sudah bagi ‘lampu hijau’ bahawa saya boleh teruskan kerjaya ini (lakonan) selama mungkin yang saya mahu,” katanya.

Difahamkan, majlis resepsi pasangan itu akan diadakan di lokasi yang sama malam ini.


“Saya Minta Maaf Jika Ada Yang Kecewa…”

Berita perkahwinan penyanyi Haqiem Rusli dengan Anis Sofea ternyata membuatkan ramai peminat wanita diluar sana patah hati dan kecewa.

Sedar tentang perkara itu, Haqiem berkata ianya perkara biasa yang harus dihadapinya sebagai seorang selebriti serta memohon maaf jika ada yang kecewa.

“Daripada apa yang saya baca, saya boleh rumuskan 80 peratus daripada jumlah peminat tidak rasa kecewa, manakala hanya 20 peratus sahaja yang patah hati tetapi sebenarnya mereka sangat matang.

“Buktinya kelab peminat saya Qiemillio mengadakan doa selamat secara virtual sempena majlis perkahwinan saya. Itu sekali gus membuktikan mereka matang walaupun patah hati. Apa pun saya minta maaf jika ada yang kecewa selepas bertukar status sebagai suami orang,” katanya.

Dalam pada itu, Haqiem turut berharap peminatnya tidak terus kecewa serta menerima berita perkahwinannya itu dengan hati yang terbuka.

“Sudah lumrah manusia, semua punya naluri nak hidup berpasangan, begitu juga saya. Mereka (peminat) juga akan berkahwin, jangan risau nanti saya pula yang hadir pada majlis mereka,” katanya.


Ahmad Iqbal Bawa Diri Ke Luar Negara?

Meskipun kini dia memilih untuk bertenang, namun ada sahaja netizen yang kurang senang dengan usahawan sensasi, Ahmad Iqbal sehingga ada yang menyuntin wajahnya menjadi anjing dan babi.

Bagaimanapun, tindakan individu yang menyunting wajahnya dengan tubuh lelaki lain yang hanya berseluar dalam disifatkan sangat melampau.

Mungkin kecewa dengan kecaman diterima tidak henti-henti, Iqbal berkata dia merasakan sudah tidak sesuai lagi untuk menetap di Malaysia.

Terbaru, menerusi satu perkongsian di Insta Story semalam, Iqbal memuat naik fotonya berada di lapangan terbang. Timbul tanda tanya adakah usahawan itu bakal tinggal di luar negara.

Tidak dinyatakan destinasi dituju, Iqbal berkata munkin dia akan tinggal lama di sana atau akan membeli rumah di negara tersebut.

Saya belum sampai ke destinasi (negara) yang sepatutnya saya jejak kerana ada sedikit perkara perlu kemaskan untuk bertempat di sana.

“Negara apa, saya rahsiakan selagi belum tiba di sana. Jadi sementara itu, semalam saya pergi ke tempat lain yang berdekatan terlebih dahulu untuk bersantai.

“Sekarang saya tiba di Kuala Lumpur dan bergegas uruskan banyak perkara. Kali ini saya bawa 5 bagasi besar (berat lebih 100KG), tidak pasti berapa lama saya di negara tersebut.

“Mungkin hanya dua minggu. Mungkin 3 bulan atau lebih lama, saya ikut gerak hati. Sambil itu saya terfikir untuk membeli rumah di sana,” tulisnya.


Tersenarai 100 Top Young CEO 2021, Lan Solo Tak Sangka Bisnes Kedai Runcit Membuahkan Hasil

Menerusi satu perkongsian di Instagram, penyanyi Lan Solo meluahkan rasa syukur apabila dia dan isteri, Nur Sheila Hassim tersenarai dalam penerima anugerah 100 Top Young CEO 2021.

Berkongsikan berita gembira itu bersama peminat, Lan berkata dia tidak menyangka perniagaan kedai runcitnya, Solo Borneo Mart membuahkan hasil dan akan sampai ke tahap ini.

BACA: Rody Kristal Minta Lan Solo, Siti Nordiana Berdamai, Buang Ego

“Tak pernah termimpi Solo Borneo Mart akan sampai ke tahap ini, yela kedai runcit je kan! Tapi bila dah rezeki, Allah kata Dia nak bagi, Dia akan bagi,” tulisnya.

Dalam pada itu, Lan turut melluahkan rasa teruja apabila dapat berjumpa dengan usahawan-usahawan hebat lain dalam majlis anugerah tersebut.

Difahamkan, Lan dan isteri mengusahakan perniagaan kedai runcit yang diberi nama Solo Borneo Mart yang menumpukan kepada produk makanan dari Sabah dan Sarawak. Solo Borneo Mart mempunyai dua cawangan yang terletak di Puchong dan Ampang.